title: Punakylkiapali

text: Punakylkiapali ("Oreolais pulcher") on herttujen heimoon kuuluva varpuslintu.


title: Punakylkiapali

text: Punakylkiapalia tavataan Kamerunissa, Kongon demokraattisessa tasavallassa, Keniassa, Nigeriassa, Etelä-Sudanissa, Sudanissa ja Ugandassa. Sitä on kuvattu harvinaisesta paikallisesti yleiseksi, ja sen kannankehitys on vakaa. Laji on luokiteltu elinvoimaiseksi.


title: Hunajakukat

text: Hunajakukat ("Phacelia") on lemmikkikasvien heimoon kuuluva kasvisuku. Ennen tämän suvun ajateltiin kuuluvan sievikkikasvien heimoon. Ne ovat yksivuotisia.


title: Hunajakukat

text: Kasvin tavallinen korkeus vaihtelee 15–50 cm välillä. Joskus aitohunajakukka voi kasvaa 60–90 cm:n korkuiseksi. Kukkien värisävyjä ovat violetin, sinisen, keltaisen ja valkoisen sävyt.


title: Hunajakukat

text: Hunajakukat ovat lähtöisin Pohjois-Amerikasta ja niitä tavataan edelleen luonnonvaraisina maanosan länsiosissa.


title: Hunajakukat

text: Hunajakukat viihtyvät kuivassa tai hieman kosteassa maassa sekä aurinkoisella tai puolivarjoisella paikalla.


title: Hunajakukat

text:
Aitohunajakukkaa kasvatetaan paitsi koristekasvina, myös pellolla mehiläisten houkuttelemiseksi. Aitohunajakukan lisäksi myös kellohunajakukkaa käytetään kesäkukkana kukkapenkeissä.
Kellohunajakukka sopii maanpeittokasviksi. Aitohunajakukka soveltuu myös leikkokukaksi. Siemenet kylvetään suoraan avomaalle aikaisin keväällä.


title: J. O. Mallander

text: Jan-Olof (J. O.) Mallander (s. 25. joulukuuta 1944 Helsinki) on suomalainen kuvataiteilija, muusikko ja kriitikko.


title: J. O. Mallander

text: Mallander kirjoitti ylioppilaaksi vuonna 1965. Vuosina 1968–1980 hän työskenteli Hufvudstadsbladetin ja vuosina 1971–1972 Dagens Nyheterin taidearvostelijana. Mallander oli toimittajana Aura-lehdessä 1976–1982 ja Suomi-lehdessä 1982–1988. Hän työskenteli freelance-toimittajana myös Yleisradiolle, Uudelle Suomelle ja Taide-lehdelle.


title: J. O. Mallander

text: Muusikkona Mallander aloitti underground-musiikin ja Sperm-yhtyeen parissa. Hän debytoi taiteilijana käsitteellisellä äänitaideteoksella "Extended Play" vuonna 1968. Musiikillinen ote jatkui myös taiteilijan myöhemmässä tuotannossa. Helsingin Sanomien kriitikon Harri Uusitorpan mukaan Mallander oli ”kuusikymmentäluvun lopulla lähes kansainvälisen luokan pioneeri, jolla oli ideoita vaikka toiselle jakaa, ja myös kykyä toteuttaa ideansa”.


title: J. O. Mallander

text: Vuonna 1970 Mallander oli perustamassa taiteilijaryhmä Elonkorjaajia. Vuosina 1971–1977 hän oli Halvat Huvit -gallerian hoitaja. Mallander oli valtion taidetoimikunnan jäsen vuosina 1998–2001. Hän on kuulunut myös Oraan Suojelijat -ryhmään.


title: J. O. Mallander

text: Mallander on saanut kriitikolle myönnettävän E. J. Vehmaksen palkinnon vuonna 1970 ja taiteen valtionpalkinnon vuonna 2003. Hänelle myönnettiin valtion taiteilijaeläke vuonna 2005. Mallander sai vuonna 2014 Suomen Kulttuurirahaston Eminentia-apurahan.


title: J. O. Mallander

text: Mallanderin avopuoliso oli vuosina 1980–1985 nykyinen vihreiden poliitikko Heidi Hautala. Heillä on vuonna 1981 syntynyt poika. Vuosina 2004–2009 Mallanderin puoliso oli balettitanssija Ulla-Mari Mäkelä. Heillä on vuonna 2005 syntynyt poika.


title: Mikko Tuomi (jalkapalloilija)

text: Mikko Tuomi (s. 21. kesäkuuta 1994) on suomalainen jalkapalloilija. Pelipaikaltaan hän on keskikenttäpelaaja ja hän edustaa Lahden Reipasta. Aiemmin Tuomi on edustanut myös FC Lahtea, jonka riveissä hän myös pääsi tekemään Veikkausliiga-debyyttinsä 27. toukokuuta 2012 pelatussa ottelussa Helsingin Jalkapalloklubia vastaan.


title: Keltarinta-apali

text: Keltarinta-apali ("Apalis flavida") on herttujen heimoon kuuluva varpuslintu.


title: Keltarinta-apali

text: Keltarinta-apalia tavataan laajalla alueella Saharan eteläpuolisessa Afrikassa. Sen on kuvattu olevan yleinen, ja sen kannankehitys on nouseva. Laji on luokiteltu elinvoimaiseksi.


title: Magne Dæhli

text: Magne Dæhli (s. 24. huhtikuuta 1987) on norjalainen suunnistaja ja MM-mitalisti.


title: Magne Dæhli

text: Dæhli voitti nuorten MM-kilpailuissa 2005 kultaa viestissä sekä 2007 hopeaa pitkällä matkalla ja viestissä. Uransa ensimmäisissä aikuisten arvokilpailuissa EM-kisoissa 2012 Ruotsissa hän sijoittui sprintissä yhdeksänneksi ja oli keskimatkalla kahdestoista. Saman vuoden MM-kisoissa Dæhli sijoittui hopealle viestissä yhdessä Carl Waaler Kaasin ja Olav Lundanesin kanssa ja oli keskimatkalla seitsemäs. Vuokatin MM-kisoissa 2013 hän oli pitkällä matkalla viides ja viestissä kuudes. Vuonna 2014 hän oli sekä EM- että MM-kilpailuissa parhaimmillaan yhdestoista.


title: Magne Dæhli

text: Invernessin MM-kisoissa 2015 Dæhli saavutti viestissä hopeaa Kaasin ja Øystein Kvaal Østerbøn kanssa sekä sijoittui keskimatkalla neljänneksi ja pitkällä matkalla 13:nneksi. Vuonna 2016 hän ylsi EM-kisoissa hopealle pitkällä matkalla ja viestissä. Samana vuonna hän voitti MM-kisojen viestissä kultaa Kaasin ja Lundanesin kanssa ja sijoittui sekä keskimatkalla että pitkällä matkalla kuudenneksi. Tarton MM-kilpailuissa 2017 hän voitti kultaa viestissä Lundanesin ja Eskil Kinnebergin kanssa ja sijoittui pitkällä matkalla neljänneksi sekä keskimatkalla yhdeksänneksi. EM-kilpailuissa 2018 Dæhli voitti kultaa viestissä sekä sijoittui yhdeksänneksi pitkällä matkalla ja 11:nneksi keskimatkalla. Saman vuoden MM-kilpailuissa hän voitti viestissä kolmannen maailmanmestaruutensa sekä sijoittui seitsemänneksi pitkällä matkalla ja 19:nneksi keskimatkalla.


title: Magne Dæhli

text: Seuratasolla Dæhli edustaa Halden SK:ta. Hän oli mukana seuran voittaessa Tiomila-viestin vuonna 2012.


title: Mud (vuoden 2012 elokuva)

text: Mud on vuonna 2012 ensi-iltansa saanut Jeff Nicholsin ohjaama ja käsikirjoittama draamaelokuva. Sen pääosissa ovat Matthew McConaughey, Tye Sheridan, Sam Shepard ja Reese Witherspoon.


title: Gustav Bergman

text: Gustav Bergman (4. joulukuuta 1990) on ruotsalainen suunnistuksen maailman- ja Euroopan-mestari, joka edustaa seuratasolla ruotsalaista OK Ravinenia.


title: Gustav Bergman

text: Bergman voitti pitkällä matkalla ja viestissä nuorten maailmanmestaruudet vuonna 2009. Seuraavan vuoden nuorten MM-kisoissa hän suunnisti hopeaa voittaneessa viestijoukkueessa. Bergman pääsi ensimmäistä kertaa aikuisten arvokisoihin Falunin vuoden 2012 EM-kilpailuissa, joissa hän oli keskimatkalla viides ja pitkällä matkalla 27:s. Saman vuoden MM-kilpailuissa Lausannessa ruotsalainen oli kahdeksas keskimatkalla. Vuokatin MM-kilpailut 2013 Bergman avasi sprintin 17. sijalla ja pääsi mitaleille keskimatkan pronssillaan sekä viestissä hopeaa tuoneen joukkueen ankkurina.


title: Gustav Bergman

text: Arvokisavoittajaksi Bergman nousi vuonna 2014, kun Ruotsi voitti miesten viestin sekä EM- että MM-kisoissa. Henkilökohtaisella keskimatkalla Bergman oli neljästoista EM- ja yhdeksäs MM-kilpailuissa. Vuoden 2015 MM-kilpailuissa Bergmanin parhaat saavutukset olivat viestin seitsemäs ja pitkän matkan kahdeksas sija. Vuoden 2016 EM-kilpailuissa hän saavutti hopeaa sprintissä ja keskimatkalla. Saman vuoden MM-kilpailuissa saaliina oli pronssia viestissä ja sprinttiviestissä sekä seitsemäs sija keskimatkalla ja 23. sija pitkällä matkalla. Vuoden 2017 MM-kilpailuissa Bergman kuului jälleen viestin pronssijoukkueeseen ja päätyi keskimatkalla kuudenneksi. Vuoden 2018 EM-kilpailuissa hän oli kymmenes sprintissä ja saman vuoden MM-kilpailuissa parhaimmillaan viides pitkällä matkalla.


title: Gustav Bergman

text: Gustav Bergmanin vaimo on suunnistuksen moninkertainen arvokisavoittaja Helena Bergman, omaa sukua Jansson.


title: Tusshar Kapoor

text: Tusshar Kapoor (s. 20. marraskuuta 1976) on intialainen näyttelijä, joka työskentelee hindinkielisissä elokuvissa. Hän teki ensiesiintymisensä elokuvassa "Mujhe Kucch Kehna Hai" (2001) ja voitti parhaan miestulokkaan Filmfare Awards -palkinnon.


title: Tusshar Kapoor

text: Tusshar Kapoor on näyttelijä Jeetendran ja tuottaja Shobha Kapoorin poika. Hänen sisarensa on tuottaja Ekta Kapoor.


title: Touko Yrttimaa

text: Touko Nikolai Yrttimaa (s. 1947 Jalasjärvi) on suomalainen valokuvataiteilija ja graafinen suunnittelija. Hän toimi pitkään Yleisradion televisiouutisten kuvatoimittajana, grafiikan esimiehenä ja luovana tuottajana.


title: Touko Yrttimaa

text: Yrttimaa opiskeli Taideteollisessa korkeakoulussa ja valmistui graafikoksi 1976 ja valokuvaajaksi 1979. Valokuvataiteen lisensiaatti hänestä tuli 1999.


title: Touko Yrttimaa

text: Yrttimaa on opettanut Taideteollisessa korkeakoulussa, toiminut Valokuvagalleria Hippolyten ja Valokuvataiteen Seuran hallituksessa, Freelance-graafikot ry:n puheenjohtajana, Journalistiliiton valokuvaajatyöryhmän puheenjohtajana ja eettisen valiokunnan jäsenenä sekä Opetusministeriön kuvajournalismikoulutuksen kehittämistyöryhmässä. Hän on myös näytellyt pikkuosia muutamissa suomalaisissa elokuvissa.


title: Touko Yrttimaa

text: 1980-luvulla Yrttimaa kuvasi suomalaisen elokuvan filmitähtiä yhdessä Taneli Eskolan kanssa. Yrttimaa oli 1980–1990-lukujen vaihteessa yksi suomalaisen kuvamanipulaation ja kuvankäsittelyn edelläkävijöistä. Yhdessä Petteri Bülowin ja Juha Saaren kanssa hän piti toukokuussa 1990 Helsingin Laterna Magicassa näyttelyn "M – kaupunki etsii manipuloijaa," joka sittemmin kiersi muuallakin Suomessa. Yleisradion Quantel Paintbox -tietokoneella tehdyillä kuvamontaaseillaan taiteilijat kommentoivat muun muassa kansallista ja kansainvälistä politiikkaa. Työryhmä palkittiin Vuoden Kiila -palkinnolla.


title: Elias Tolvanen

text: Elias Tolvanen (s. 3. helmikuuta 1995 Valkeakoski) on suomalainen jalkapalloilija. Hänen pelipaikkansa on hyökkääjä ja hän on edustanut koko uransa ajan Valkeakosken Hakaa. Veikkausliiga-debyyttinsä Tolvanen pääsi pelaamaan Hakan riveissä 21. heinäkuuta 2012 ottelussa Helsingin Jalkapalloklubia vastaan.


title: Petteri Jokihaara

text: Petteri Jokihaara (s. 4. heinäkuuta 1992 Kokkola) on suomalainen jalkapalloilija, joka edustaa Kakkosessa pelaavaa Gamlakarleby Bollklubbia. Hän on pelipaikaltaan oikea laitalinkki tai laitapuolustaja.


title: Petteri Jokihaara

text: Jokihaaran kasvattajaseura on Gamlakarleby Bollklubb. Kaudeksi 2013 hän siirtyi Veikkausliigan IFK Mariehamniin. Jokihaara teki ensiesiintymisensä pääsarjatasolla 12. toukokuuta 2013 ottelussa Myllykosken Palloa vastaan. Jokihaara ei kuitenkaan pystynyt vakiinnuttamaan pelipaikkaansa joukkueessa, joten hän siirtyi Kakkosessa pelanneen Kokkolan Pallo-Veikkoihin riveihin kaudeksi 2014.


title: Kirottu (elokuva)

text: Kirottu () on vuonna 2013 ensi-iltansa saanut James Wanin ohjaama kauhuelokuva. Se on "Kirottu-universumin" ensimmäinen elokuva ja sen pääosissa ovat Patrick Wilson ja Vera Farmiga, jotka esittävät Ed ja Lorraine Warrenia, paranormaalien ilmiöiden tutkijoita, jotka päätyvät tutkimaan Perronin perheen maalaistalossa Rhode Islandilla tapahtunutta kummittelua vuonna 1971.


title: Kirottu (elokuva)

text: "Kirottu" sai ensi-iltansa Yhdysvalloissa 19. heinäkuuta 2013 ja Suomessa 23. elokuuta 2013. Elokuva sai kriitikoilta positiivisen vastaanoton ja tuotti yli 318 miljoonaa dollaria, mikä teki sitä yhden eniten tuottaneista kauhuelokuvista koskaan. Elokuvan jatko-osa "Kirottu 2" sai ensi-iltansa 10. kesäkuuta 2016.


title: Kirottu (elokuva)

text: Vuonna 1971 Roger ja Carolyn Perron muuttavat rappeutuneeseen taloon Harrisvilleen, Rhode Islandiin, heidän viiden tyttärensä Andrean, Nancyn, Christinen, Aprilin ja Cindyn sekä koiransa Sadien kanssa. Sadie kuitenkin kieltäytyy tulemasta sisälle taloon ja lapset löytävät talosta salaperäisen kellarin, joka on ollut laudoitettuna umpeen.


title: Kirottu (elokuva)

text: Seuraavina öinä talossa alkaa tapahtua yliluonnollisia asioita: kaikki kellot pysähtyvät 3.07 kohdalle ja Sadie löydetään kuolleena talon ulkopuolelta. Salaperäinen näkymätön olento yrittää kiskoa Christinea, joka kertoo olennon haluavan tappaa koko perheen. Carolyn kuulee outoja taputusääniä ja kikatusta. Kellari aukeaa itsestään ja Carolynin uhatessa lukita olento kellariin, hän joutuukin itse lukkojen taakse. Unissakävelevän Cindy kulkee Andrean huoneeseen, missä heidän kimppuunsa hyökkää vaatekaapin päällä ollut karmivan näköinen henki.


title: Kirottu (elokuva)

text: Tapahtumien jälkeen Carolyn pyytää apuun paranormaaleja ilmiöitä tutkivan pariskunnan, Ed ja Lorraine Warrenin. He suorittavat alustavan tutkinnan talossa ja päättelevät, että talossa tarvitaan manausta, mutta siihen tarvitaan lupa katoliselta kirkolta sekä lisätodisteita.


title: Kirottu (elokuva)

text: Ed ja Lorraine saavat selville, että talo kuului aikoinaan noidaksi syytetylle naiselle, Bathseba Shermanille, joka uhrasi viikon vanhan lapsensa paholaiselle ja hirttäytyi vuonna 1863 kiroten kaikki, jotka veisivät hänen maataan. Lorraine ja Ed löytävät raportteja tuhansista murhista ja itsemurhista, mitä on aikojen saatossa tapahtunut Bathseban mailla asuneille ihmisille.


title: Kirottu (elokuva)

text: Ed ja Lorraine palaavat Perronien talolle ja alkavat kerätä manaukseen tarvittavia todisteita. Cindy alkaa taas kävellä unissaan ja kävelee Andrean huoneeseen sekä paljastaa, että vaatekaapin sisällä onkin salakäytävä. Lorraine ryhtyy tutkimaan salakäytävää, mutta yllättäen lattialankut pettävät hänen allaan ja hän putoaa kellariin, jossa hän näkee naisen, jonka Bathseba oli kauan sitten riivannut ja pakottanut tappamaan lapsensa.


title: Kirottu (elokuva)

text: Hieman myöhemmin jokin näkymätön voima vetää Nancya väkivaltaisesti hiuksista pitkin lattiaa. Warrenit saavat tämän nauhalle ja päättävät, että todistusaineistoa on tarpeeksi. He eivät kuitenkaan saa vielä lupaa manaukseen. Perronin perhe päättää muuttaa väliaikaisesti hotelliin. Kun Warrenit ovat matkalla kirkolta kotiin, heidän tyttärensä Judy joutuu Bathseban hyökkäyksen kohteeksi, mutta Ed saapuu ajoissa estämään häntä vahingoittumasta.


title: Kirottu (elokuva)

text: Bathseba on riivannut Carolynin, joka sieppaa Christinen ja Aprilin ja vie heidät takaisin taloon. Ed ja Lorraine kohtaavat kellarissa Carolynin, joka yrittää puukottaa Christinen kuoliaaksi saksilla. Ed ja Lorraine saavat Carolynin tainnutettua ja sitovat tämän tuoliin. Ed päättää suorittaa manauksen itse, koska heillä ei ole aikaa odottaa papin saapumista. Carolyn pakenee ja yrittää tappaa Aprilin, mutta Lorraine vie Carolynin huomion yrittämällä puhua tälle eräästä perheen tärkeästä ja yhteisestä muistosta, jolloin Ed saa tilaisuuden ajaa Bathseban pois Carolynista ja koko talosta.


title: Kirottu (elokuva)

text: Kotiin palatessaan Lorraine kertoo Edille katolisen kirkon myöntäneen luvan manaukseen ja he saavat tiedon uudesta tutkittavasta jutusta Long Islandilla. Ed vie Aprilin löytämän soittorasian aiemmista tapauksista talteen otettujen esineiden, kuten Annabelle-nuken, luokse. Soittorasia avautuu ja alkaa soittaa musiikkia.


title: Andros Townsend

text: Andros Darryl Townsend (s. 16. heinäkuuta 1991 Leytonstone) on englantilainen jalkapalloilija, pelipaikaltaan laituri. Hän edustaa tällä hetkellä Englannin Valioliigassa pelaavaa Crystal Palacea.


title: Andros Townsend

text: Townsend liittyi Tottenhamin junioriakatemiaan yhdeksänvuotiaana. Hän on ehtinyt pelata lainalla jo yhdeksässä eri brittijoukkueessa. Tammikuussa 2016 Townsend siirtyi pysyvällä siirrolla Newcastle Unitediin 12 miljoonan punnan korvauksella. Kesällä 2016 hän siirtyi Crystal Palaceen.


title: Andros Townsend

text: Englannin maajoukkueen päävalmentaja Roy Hodgson valitsi Townsendin hieman yllättäen MM-karsintaotteluihin Moldovaa ja Ukrainaa vastaan.


title: Martti Salminen

text: Martti Salminen on muun muassa seuraavien henkilöiden nimi:


title: Samaki Walker

text: Samaki Ijuma Walker (s. 25. helmikuuta 1976 Columbus, Ohio) on yhdysvaltalainen aktiiviuransa lopettanut koripalloilija, pelipaikaltaan iso laitahyökkääjä.


title: Samaki Walker

text: Dallas Mavericks varasi Walkerin NBA:han 9. vuorolla . Walker pelasi NBA:ssa vuosina 1996–2006 edustaen kuutta eri seuraa. Hän voitti Los Angeles Lakersissa NBA:n mestaruuden keväällä 2002. NBA:n jälkeen hän pelasi muun muassa Venäjällä, Kiinassa ja Syyriassa.


title: Teddy Da Costa

text: Teddy Da Costa (s. 17. helmikuuta 1986 Melun, Ranska) on ranskalais-puolalainen jääkiekkoilija, joka pelaa Itävallan EBEL-liigan tšekkiläisjoukkue Orli Znojmossa. Hän on pelipaikaltaan keskushyökkääjä, mutta osaa pelata myös laidassa. Da Costa laukoo oikealta.


title: Teddy Da Costa

text: Da Costa on Viry-Châtillon Essonne Hockeyn kasvatti. Hän siirtyi sieltä 18-vuotiaana Rapaces de Gapiin kaudeksi 2004–2005, jolloin Da Costa debytoi myös Ligue Magnusissa, jossa tulokaskausi toi 19 runkosarjaottelussa tehot 8+3=11 sekä viidessä playoff-ottelussa tehot 2+1=3. Hän keräsi runkosarjassa myös 90 jäähyminuuttia, mikä oli eniten Gapin joukkueesta.


title: Teddy Da Costa

text: Vuodet 2005–2010 Da Costa vietti Puolan pääsarjajoukkue Zagłębie Sosnowiecissa. Hän oli kolmella ensimmäisellä kaudellaan joukkueen paras pistemies, vaikka Da Costan sarjan yhden kauden piste-ennätys syntyikin hänen viimeisellä kaudellaan 2009–2010 tehoilla 29+22=51. Kaudella 2008–2009 Da Costa voitti PLH:n jäähypörssin 121 minuutillaan.


title: Teddy Da Costa

text: Kaudeksi 2010–2011 Da Costa palasi Ranskaan ja siirtyi Rouen Hockey Élite 76:n riveihin. Hän voitti joukkueessa sekä Ranskan-mestaruuden että Ranskan cupin. Da Costa edusti Rouenia kauden aikana myös Continental Cupissa. Yhden Ranskassa vietetyn kauden jälkeen hän palasi taas kaudeksi 2011–2012 Puolaan ja siirtyi GKS Tychyn riveihin. Da Costa voitti joukkueen sisäisen pistepörssin tehoilla 17+24=41. Seuraava kausi 2012–2013 päättyi Polska Hokejowa Ligan pronssiin.


title: Teddy Da Costa

text: Da Costa jatkoi kaudella 2013–2014 uraansa Mestis-joukkue Kajaanin Hokissa. Hän oli tehoilla 25+18=43 joukkueen paras maalintekijä ja jakoi Hokin sisäisen pistepörssin kolmannen sijan Riku Toivon kanssa. Da Costa voitti myös koko Mestiksen jäähypörssin 116 minuutillaan. Kaudeksi 2014–2015 hän siirtyi sarjatasoa ylemmäs SM-liigajoukkue Tapparaan. Da Costa jäi siellä kuitenkin hyvin pieneen rooliin ja pelasi paljon myös lainalla Mestis-joukkue Lempäälän Kisassa. Tammikuussa 2015 Tappara lainasi hänet ottelukohtaisella sopimuksella Pelicansiin paikkaamaan loukkaantumisia. Helmikuussa Da Costa kiinnitettiin sinne loppukaudeksi. Maaliskuussa 2015 hän teki vuoden mittaisen jatkosopimuksen Pelicansin kanssa.


title: Teddy Da Costa

text: Kesken kauden 2015–2016, tammikuussa 2016 Da Costa siirtyi Pelicansista Vaasan Sportiin vaihdossa Aleksi Rekoseen. Hän oli kevään 2016 pudotuspelien kahdessa ottelussa Sportin paras pistemies maanmiehensä Charles Bertrandin kanssa tehoilla 1+1=2. Syyskuun 2016 lopulla Da Costa siirtyi loppukauden 2016–2017 kattavalla sopimuksella Itävallan EBEL-liigan tšekkiläisjoukkue Orli Znojmoon oltuaan alkukauden ilman sopimusta.


title: Teddy Da Costa

text: Da Costa edusti Ranskaa MM-kilpailuissa vuosina 2011, 2012, 2013, 2014, 2015 ja 2016 sekä Pyeongchangin olympiakisojen 2018 karsinnoissa. Yhteensä hän on pelannut 125 A-maaottelua tehopistein 21+24=45. Da Costa pelasi myös alle 20-vuotiaiden I-divisioonan MM-kilpailuissa vuosina 2005 ja 2006 sekä alle 18-vuotiaiden I-divisioonan MM-kilpailuissa vuosina 2003 ja 2004.


title: Teddy Da Costa

text: Myös Da Costan veljet Gabriel ja Stéphane pelaavat jääkiekkoa. Isoveli Gabriel on tehnyt myös uran Ranskan ja Puolan pääsarjoissa ja on sittemmin pelannut Ranskan alasarjoissa. Pikkuveli Stéphane on pelannut urallaan 47 NHL-ottelua Ottawa Senatorsissa ja hän edustaa nykyään KHL-joukkue TsSKA Moskovaa. Veljesten äiti on puolalainen.


title: Heikki Hannikainen

text: Heikki Juhani Hannikainen (31. joulukuuta 1915 Helsinki – 11. huhtikuuta 1989 Helsinki) oli suomalainen diplomaatti, koulutukseltaan filosofian maisteri. Hän oli suurlähettiläänä Perussa, Venezuelassa ja Kolumbiassa vuosina 1963–1967, ulkovaltojen lähettiläiden esittelijänä 1968–1972 ja suurlähettilänä Madridissa 1972–1978.


title: Heikki Hannikainen

text: Hannikainen oli koulutukseltaan filosofian maisteri. Hän osallistui talvisotaan vänrikkinä ja tuli ulkoministeriön palvelukseen vuonna 1940. Hän sai vuonna 1968 diplomaattisen virka-arvon erikoislähettiläs ja täysivaltainen ministeri.


title: Heikki Hannikainen

text: Heikki Hannikaisen isä oli ulkoasiainhallinnossa palvellut jääkärivärväri Lauri Hannikainen, joka kuoli tapaturmaisesti osallistuessaan vuonna 1921 Petsamon rajankäyntiin. Hänen isoisänsä oli säveltäjä P. J. Hannikainen. Heikki Hannikaisen lapsia ovat diplomaatti Heikki Hannikainen ja säveltäjä-pianisti Ann-Elise Hannikainen.


title: Hannuksela (täsmennyssivu)

text: Hannuksela tarkoittaa seuraavia:


title: Matti Hannuksela

text: Hannu Matti Jaakko Hannuksela (s. 1938) on suomalainen lääkäri ja professori. Hän oli Oulun yliopiston ihotautiopin professori vuodesta 1976. Hän tutki ihotauteja, kollageenitauteja ja allergiaa. Hän on Allergiatietokeskuksen johtaja.


title: Nokiankivi

text: Nokiankivi on Nokian kartanon puistossa sijaitsevan kartanokappelin raunioiden yhteydessä oleva keskiaikainen hautakivi. Ei tiedetä, koska ja kenelle hautakivi on alun perin tehty, mutta kappeli itse ajoittuu 1500-luvun alkupuolelle.


title: Nokiankivi

text: Pystyssä oleva osittain lohjenneen hautakiven leveys on 70 cm, paksuus 7 cm ja korkeus 140 cm. Nokiankiveen on tehty tunnistamattomia hakkauskuvioita. Nokian kivi on aikoinaan maannut maassa yhdessä toisen kivilaa'an kanssa, jossa ei ollut jäljellä kuvioita. Apteekkari Daniel Skogmanin mukaan Nokian kiven alta kaivettiin "muutamia vuosia takaperin" (tieto vuodelta 1864), jolloin löytyi tiilestä muurattu, löydötön hauta.


title: Vöyrin riimukirjoitukset

text: Vöyrin riimukirjoitukset ovat Pohjanmaalla Vöyrin kunnassa sijaitsevia vuosina 1978 ja 1982 löydettyjä kalliokaiverruksia. Ne ovat suo- ja metsäalueella noin 7–9 kilometriä kunnan keskustaajaman kaakkoispuolella. Kahdessa erillisessä paikassa sijaitsevat kaiverrukset sisältävät ristin ja laivan kuvat sekä riimukirjoitusta. Museoviraston 1980-luvulla tekemän arvion mukaan ne eivät kuitenkaan ole viikinkiaikaisia vaan todennäköisesti väärennöksiä ja korkeintaan 100–200 vuoden ikäisiä. Myös Vöyrin kaiverrusten muoto poikkeaa tyypillisistä riimukirjoituksista.


title: Vöyrin riimukirjoitukset

text: Båtholmenin kaiverrus sijaitsee suolla olevalla saarella Härtull Rödselmossenin suon lounaisreunalla. Kallioon on hakattu ristikuvio sekä riimukirjaimia, joita ei ole pystytty luotettavasti tulkitsemaan. Museovirasto ei ole määritellyt kaiverrusten ikää mutta pitää niitä mahdollisesti historialliselta ajalta peräisin olevina.


title: Vöyrin riimukirjoitukset

text: Erään tulkinnan mukaan kivessä olisi Egil-nimisen miehen muistokirjoitus "idässä" kuolleelle Runar-pojalleen.


title: Vöyrin riimukirjoitukset

text: Pethskiftesin kaiverrus on Rekipellon kylässä suoalueen eteläpuolella vajaat 500 metriä Båtholmenin kaiverruksesta itään. Kalliorinteen juurella sijaitsevassa louhikossa on pystykivi, johon on kaiverrettu heikosti erotettavia riimuiksi tulkittuja piirtoja viidessä eri rivissä. Kirjoitusta ei ole pystytty tulkitsemaan eikä varmuudella ajoittamaan esihistorialliseksi.


title: Vöyrin riimukirjoitukset

text: Höysälän kaiverrus sijaitsee noin 3,5 kilometriä kahdesta muusta kaiverruksesta koilliseen pienen Höysälänjärven eteläpuolella. Korkean kallion laella sijaitsevaan kahden kiven muodostamaan pystyseinäiseen nurkkaukseen on hakattu viikinkilaivaa esittävä kuva sekä kahdeksan riimua, jotka on translitteroitu muotoon "aft iun nut ("efter minne av Jonund – Jonundin muistoksi")" tai "aft sun nut ("efter minne av sonen – pojan muistoksi")".


title: Vöyrin riimukirjoitukset

text: Museovirasto on arvoinut Höysälän kaiverruksen enintään 100–200 vuoden ikäiseksi. Vuonna 1986 tehdyn työstöjälkianalyysin perusteella sen on arvioitu olevan peräisin 1900-luvulta.


title: Jalkapallon II divisioonan kausi 1990

text: Jalkapallon II divisioonan kausi 1990 oli Suomen jalkapallon kolmanneksi korkeimman sarjatason kausi. Kausi pelattiin kolmessa 12 joukkueen lohkossa kaksinkertaisena sarjana. Lohkovoittajat nousivat suoraan I divisioonaan. Kolme viimeistä joukkuetta putosivat suoraan III divisioonaan.


title: Singaporen Grand Prix 2013

text: Singaporen Grand Prix 2013 (virallisesti 2013 Formula 1 SingTel Singapore Grand Prix) oli Formula 1 -kauden 2013 13. osakilpailu, joka ajettiin 22. syyskuuta 2013 Singaporen katuradalla Singaporessa. Radan pituus on 5,065 kilometriä ja kierroksia ajettiin 61.


title: Singaporen Grand Prix 2013

text: Täksi vuodeksi rataan tehtiin muutoksia siten, että paljon kritiikkiä kuljettajilta kerännyt radan 10:n mutkan shikaanit muutettiin pelkäksi mutkaksi.


title: Singaporen Grand Prix 2013

text: Lewis Hamilton oli nopein ensimmäissä ja Sebastian Vettel toisissa vapaissa harjoituksissa.


title: Singaporen Grand Prix 2013

text: Kilpailu alkoi Sebastian Vettelin johdolla. Ensimmäisessä mutkassa Nico Rosberg pääsi hetkellisesti Vettelin ohi, mutta Vettel kuittasi kärkipaikan takaisin. Sen jälkeen Vettel ajoi sarjan nopeita kierroksia ja kasvatti johtonsa puoleen minuuttiin. Daniel Ricciardo ajaessa seinään kierroksella 23 kärkimiehistä Alonso ja Räikkönen tekevät varikkopysähdyksen joka osoittautuu myöhemmin oikeaksi valinnaksi. Rosbergin, Hamiltonin ja Webberin käydessä varikolla Alonso, Button, Räikkönen, Perez ja Hulkenberg livahtavat heidän ohi, samalla kun Vettel jatkaa oman varikkopysähdyksen jälkeen edelleen kärjessä. Sen jälkeen Webber, Rosberg ja Hamilton aloittavat ajamaan takaa heidän ohi päässeitä kuljettajia. Räikkönen etenee kolmanneksi hienolla ohituksella Buttonista, samalla kun Webberin johtama kolmikko ohittaa Hulkenbergin ja Perezin. Hetken kuluttua he saavuttavat jo Buttonin, mutta Webberillä tulee ongelmia vaihdelaatikkonsa kanssa joka syttyy palamaan viimeisellä kierroksella. Vettel ajaa voittoon, Alonso on toinen ja Räikkönen kolmas.


title: League of Ireland

text: League Of Ireland on Irlannin jalkapallon pääsarja. Se on perustettu vuonna 1921. Vuonna 2012 mestaruuden voitti Sligo Rovers. Menestynein seura sarjassa on ollut Shamrock Rovers 17 mestaruudellaan.


title: Aurelius Ambrosius

text: Aurelius Ambrosius on tarumainen hahmo, joka esiintyy Geoffrey Monmouthilaisen teoksessa "Historia Regum Britanniae". Geoffreyn mukaan Aurelius Ambrosius on kuningas Konstantinuksen poika, Uther Pendragonin veli ja kuningas Arthurin setä.


title: Aurelius Ambrosius

text: Aurelius kasvoi veljensä kanssa Bretagnessa, jonne he olivat paenneet vallananastaja Vortigernia. Vartuttuaan miehiksi veljekset palasivat Englantiin ja syöksivät Vortigernin vallasta. Aureliuksesta tulee tämän jälkeen kuningas. Hän kukistaa saksien päällikön Hengistin ja pystyttää Merlinin avulla Stonehengen muistoksi Hengistin surmaamille 460 ylimykselle. Pian tämän jälkeen Vortigernin poika myrkyttää Aureliuksen ja Uther seuraa veljeään valtaistuimella.


title: Aurelius Ambrosius

text: Historioitsija Gildas mainitsee teoksessaan "His De excidio et conquestu Britanniae" sotapäällikkö Ambrosius Aurelianuksen, ja Gildaksen kirja on ollut Geoffreyn innoittaja. Aurelius Ambrosiuksen mahdollisesta kuninkuudesta ei ole kuitenkaan mitään muita lähteitä kuin Geoffreyn lyhyt kuvaus "Historia Regum Britanniae"-teoksessa.


title: Teleskooppikalat

text: Teleskooppikalat (Giganturidae) on auloppikaloihin kuuluva heimo. Heimon lajeja tavataan syvistä vesistä lämpimistä ja lauhkeista valtameristä.


title: Teleskooppikalat

text: Teleskooppikalojen heimoon kuuluu 1 suku ja 2 lajia. Lajit ovat teleskooppikala ("Gigantura chuni") ja intianteleskooppikala ("G. indica"). Ne ovat pienehköjä ruumiinrakenteeltaan pitkulaisia kaloja, jotka saavuttavat korkeintaan 18–23 cm:n pituuden. Tyypillisiä teleskooppikalalajien piirteitä ovat teleskooppimaiset kookkaat ja eteenpäin suuntautuneet silmät, hyvin suuri silmien taakse ulottuva suu, kookkaat hampaat, ruumiin takaosassa sijaitseva selkäevä, kookkaat korkealla ruumiissa sijaitsevat horisontaalisesti suuntautuneet rintaevät ja voimakkaasti haarautunut pyrstöevä, jonka alimmat ruodot ovat pidentyneet. Teleskooppikalojen poikasilla on rasvaevä ja vatsaevät, jotka puuttuvat aikuisilta kaloilta. Heimon lajeilla ei ole uimarakkoa. Väriltään teleskooppikalat ovat hopeanharmaita. Teleskooppikalat ovat hermafrodiitteja.


title: Teleskooppikalat

text: Teleskooppikalalajeja tavataan Atlantista, Intian valtamerestä ja Tyynestämerestä. Ne elävät tyypillisesti noin 700–3 000 metrin syvyydessä. Heimon kalojen ravintoa ovat kalat ja ne pystyvät saalistamaan myös itseään kookkaampia kaloja.


title: Ambrosius Aurelianus

text: Ambrosius Aurelianus oli 400-luvulla Britanniassa elänyt sotapäällikkö. Historioitsija Gildas mainitsee Aurelianuksen Britannian historiaa käsittelevässä teoksessaan "His De excidio et conquestu Britanniae".


title: Ambrosius Aurelianus

text: Gildaksen mukaan Ambrosius Aurelianus oli roomalainen, millä on ehkä haluttu korostaa Rooman valtakunnan myönteistä vaikutusta Britanniassa. Saksit surmasivat Aurelianuksen vanhemmat. Kun saksit olivat vetäytyneet, Aurelianus järjesti vastahyökkäyksen noin vuonna 460. Tästä alkoi sota, joka huipentui Mons Badonicuksen taisteluun.


title: Ambrosius Aurelianus

text: Gildaksen mukaan Ambrosius Aurelianus oli ainoastaan paikallinen sotapäällikkö, mutta Geoffrey Monmouthilaisen teoksessa "Historia Regum Britanniae" esiintyy tarumainen henkilö nimeltään Aurelius Ambrosius, joka on kuningas. Geoffrey lienee saanut innoituksen hahmoon Gildaksen historiateoksesta.


title: Lempäälän Toivot

text: Lempäälän Toivot eli LeTo on 2002 perustettu Lempäälässä toimiva urheiluseura. Seuran lajeina vuonna 2013 ovat jääkiekko, katukiekko ja salibandy. LeTolla on aikaisempina vuosina olleet joukkueet myös jalkapallossa sekä kaukalopallossa ja merkittävimpänä joukkue lacrossen SM-sarjassa. Parhaimmillaan LeTo Lacrosse on sijoittunut SM-sarjassa sijalle viisi vuonna 2008. Jäsenmäärä LeTossa vuonna 2007 oli 110, kun joukkueita oli jokaisessa seuran lajissa. 2013 urheilevia jäseniä Lempäälän Toivoissa on noin kuusikymmentä.


title: Lempäälän Toivot

text: Lempäälän Toivot perustettiin vuonna 2002 harrastejääkiekkoseuraksi ja vuonna 2007 perustettiin "Lempäälän Toivot ry". Vuonna 2014 Lempäälän Toivot Ry:n hallituksen puheenjohtajana toimii Mikko Viitanen. Lempäälän Toivot ry kuuluu Suomen Jääkiekkoliittoon ja Suomen Salibandyliittoon.


title: Lempäälän Toivot

text: LeTo Lacrosse pelasi viiden vuoden ajan SM-sarjassa 2007-2012, parhaimmillaan sijoittuen sijalle viisi vuonna 2008. Vuonna 2008 LeTon Kimmo Käpynen oli mukana Suomen nuorten u-19 maajoukkueessa lacrossen MM-kilpailuissa Kanadassa.


title: Lempäälän Toivot

text: LeTo Lacrosse on koko Pirkanmaan ainoa virallinen lacrosseseura. Vuonna 2013 lacrossea ei pelata sarjassa. Lacrosseseura on kuitenkin edelleen virallisesti olemassa ja sen toiminta on tarkoitus aloittaa uudelleen.


title: Lempäälän Toivot

text: Katukiekossa LeTo on osallistunut vuosittain Tampereelle pidettävään SM-karsintaturnaukseen vuoden 2004 ensimmäisestä turnauksesta lähtien. Parhaimmillaan LeTo on selvinnyt vuonna 2008 kolmenkymmenen joukkueen karsintaturnauksessa puolivälieriin asti sijoittuen sijoille 5-8.


title: Lempäälän Toivot

text: Vuonna 2014 LeTon salibandyjoukkue pelaa miesten Sisä-Suomen 4. divisioonassa, noustuaan 5.divisioonasta kauden 2013-2014 päätteeksi


title: Lempäälän Toivot

text: Korkeimmillaan joukkue on pelannut miesten 2. divisioonassa vuosina 2002-2005 sijoittuen parhaimmillaan sijalle kuusi vuonna 2004. Joukkue pelasi tällöin nimellä Lempäälän Kisa SB (LeKi SB). Lempäälän Kisa SB siirtyi vuonna 2010 pelaajineen LeTon alle.


title: Lempäälän Toivot

text: LeTon jalkapallojoukkue pelasi alasarjoissa vuosina 2009-2012. Kaudella 2009 joukkue pelasi Tampereen piirin 6. divisioonassa. Seuraavana vuonna kaudella 2010 joukkue sijoittui 6. divisioonassa sijalle 2. Seuraaville kausille LeTo teki yhteistyösopimuksen Sääksjärven Loiskeen kanssa pelaten kauden 2011 farmijoukkueena ja kauden 2012 Loiskeen kakkosjoukkueena nimellä LoiskeToivot. LeTo osallistui kolme kertaa myös Jalkapallon Suomen Cupiin vuosina 2009, 2010 ja 2012 (LoiskeToivoina). Parhaiten joukkue pärjäsi vuonna 2009 sen selvittyä Suomen Cupin kolmannelle kierrokselle.


title: Karhuvuori

text: Karhuvuori voi tarkoittaa seuraavia:


title: Lover’s Silhouette: The Fire

text: Lover’s Silhouette: The Fire on Larry Dunn Orchestran studioalbumi vuodelta 1992. Kyseessä on Earth, Wind & Fire -yhtyeen kosketinsoittajana tunnetun Larry Dunnin ensimmäinen soolojulkaisu.


title: Lover’s Silhouette: The Fire

text: Albumi julkaistiin ensin Japanissa vuonna 1992 ja seuraavana vuonna Euroopassa. Dunnin kotimaassa Yhdysvalloissa "Lover’s Silhouette: The Fire" julkaistiin vasta vuonna 1996.


title: Lover’s Silhouette: The Fire

text: Albumilla soittavat muun muassa kitaristi Phil Upchurch, saksofonisti Ronnie Laws sekä Earth, Wind & Firen Ralph Johnson ja Al McKay.


title: Lover’s Silhouette: The Fire

text: Kappaleiden säveltäjä on Larry Dunn, ellei toisin ole mainittu.


title: Lover’s Silhouette: The Fire

text: Lähde: Allmusic.


title: Tvååker

text: Tvååker on taajama Varbergin kunnassa Hallandin läänissä Ruotsissa. Se on myös Tvååkerin pitäjän kirkonkylä, joka sijaitsee moottoritien E6/E20 varrella, noin 15 kilometrin päässä Varbergin keskustaajamasta kaakkoon.


title: Tvååker

text: Kansanetymologian mukaan paikannimi olisi peräisin siitä, että kylässä olisi ollut "kaksi niittyä" (), yksi kirkon kummallakin puolen. Ruotsalainen paikannimisanakirja Svenskt Ortnamnslexikon vuodelta 2003 sen sijaan antaa nimelle toisen selityksen: Ensimmäinen tunnettu maininta kylän nimestä on vuodelta 1198 muodossa "Toaker"; nimen alkuosa "to" on paikallinen murresana, joka tarkoittaa "pellavaa". Näin nimen merkitys saattaa olla myös "Pellavaniitty".


title: Tvååker

text: Tvååkerin kautta ajavat Varbergin ja Falkenbergin väliä liikennöivät bussilinjat 652 ja 653.


title: Tvååker

text: Tvååkerissa on Bosgårdsskolanin peruskoulun ja Munkagårdsgymnasietin lukiokoulun lisäksi kirjasto ja urheiluhalli.


title: Tvååker

text: Jalkapallossa Tvååkeria edustaa kilpasarjoissa vuonna 1920 perustettu Tvååkers IF sekä miesten että naisten joukkueilla, lentopallossa vuonna 1975 perustettu Tandem Volley-75 ja salibandyssa vuonna 1986 perustettu Tvååkers IBK, joka on parhaimmillaan pelannut 1990-luvulla ensimmäisessä divisioonassa.


title: Max And The Ducks

text: Max And The Ducks on synthpoppia soittava yhtye. Yhtye oli alun perin duo, jonka perustivat vuonna 2009 Marcos Kuusjärvi ja Veli Eronen. Vuonna 2010 mukaan liittyi Anna-Kaisa Pippuri. Anna-Kaisa Pippuri jätti yhtyeen vuonna 2015. Vuoden 2014 alusta yhtyeeseen liittyi mukaan Niina Maria Kemppainen. Helmikuussa 2018 yhtyeen uutena laulajana aloitti Erja Siljamo. Yhtyeellä on oma levy-yhtiö Max Duck Records Oy.


title: Max And The Ducks

text: Yhtyeen ensimmäinen kappale oli "Aqui The Disco Queen". Yhtye teki omakustannelevyn Ducktales, joka sisältää 14 kappaletta ja yhden remix kappaleen. Yhtye esiintyi ensimmäisen kerran kokoonpanolla Pippuri-Kuusjärvi-Eronen levyn julkistuskonsertissa 1. kesäkuuta 2010 DTM clubilla. Vuonna 2011 yhtye osallistui Sveitsin Euroviisukarsintaan kappaleella "Down On Your Knees" sekä Suomen Euroviisukarsintaan kappaleella "All The Way". Vuonna 2012 yhtye osallistui uudelleen Sveitsin Euroviisukarsintaan kappaleella" Sin In The City" sekä Anna-Kaisalle erikseen kirjoitetulla kappaleella "My Heart Is On The Road Again", joka saavutti suosiota erityisesti Sveitsiläisellä musiikki kanavalla LabelTV, jossa se nousi katsotuimmaksi videoksi elokuussa 2013. Yhtye on ehdolla Sveitsin euroviisukarsintaan 2014 kappaleella Misery. Vuonna 2013 yhtye saavutti listamenestystä iTunesin Download Chartilla Suomen Rock musiikki kategoriassa. Snowman oli korkeimmillaan sijalla 8 ja Misery sijalla 7. Misery nousi Suomen viralliselle listalle sijalle 8 viikolla 45. 7. kesäkuuta 2014 DTM Klubilla yhtye julkaisi kolme kappaletta sisältävän singlen Don´t Tell Mama . Kappaleen Don´t Tell Mama videon taiteellisena johtajana ja pääroolin esittäjänä esiintyy näyttelijä Mikko_Rasila drag queen roolissa. Videon on ohjannut Jaana Monto. Suomen viralliselle lataus listalle nousivat Don´t Tell Mama, (korkeimmillaan sijalla 13) sekä Fields Of Karelia (korkeimmillaan sijalla 28). Yhtye oli mukana vuoden 2015 Sveitsin Euroviisukarsinnoissa kappaleella A Song For Life. Kappale nousi suomen viralliselle latauslistalle korkeimmillaan sijalle 5 viikolla 43.


title: Max And The Ducks

text: Yhtyeen 31.12.2014 julkaistu kappale Who The Fuck is Alice nousi yllättäen toisella listaviikollaan Suomen latauslistan sijalle 1. Vuoden viimeisinä päivinä ei julkaistu uutuuksia, joten ajankohta oli otollinen yllätysmenestykselle listalla.


title: Max And The Ducks

text: 5. joulukuuta 2014 Max And The Ducks aloitti yhtyeen nimeä kantavan Radio ohjelman Radio Finlandialla Espanjan aurinkorannikolla. Ohjelma esittelee pääsääntöisesti vaihtoehtoisia uusia artisteja ja yhtyeitä ympäri maailmaa. Vuoden 2015 kesäsäkuusta alkaen yhtyeen Max And The Ducks Radio Show on lähetetty myös Virolaisella suomenkielisellä SSS Radio asemalla.  Yhtyeellä on myös toukokuusta 2015 alkaen pitänyt aamuohjelma Max And The Ducks aamu Radio Finlandialla.


title: Max And The Ducks

text: Yhtyeen taustalle tulivat vuoden 2015 alussa Heikki Viinamäki (kitara, basso, puhaltimet), Tapio Leppä (koskettimet), Harri Nikkinen (kitara). Heikki Viinamäki aloitti myös tuottajana yhtyeessä yhdessä Marcos Kuusjärven ja Veli Erosen kanssa.


title: Max And The Ducks

text: 26. kesäkuuta 2015 yhtye julkaisi singlen "Summer Breeze/Highland (Instrumental)". Latauslistalla ”Summer Breeze” nousi korkeimmillan sijalle 13.


title: Max And The Ducks

text: Lokakuussa yhtye julkaisi "This Bond Is Tight/This Bond Is Tight (Eurovision edit)/Love Is" -singlen. Kappale ”This Bond Is Tight” on ehdolla Sveitsin euroviisukarsinnoissa 2016. Yhtye julkaisi videon ja kappaleen konsertissaan Aurinkorannikon Iskelmäbaarissa 1. lokakuuta 2015. Yhtye konsertoi myös Bar Maskissa 2.10.2015 sekä Ravintola Kukossa 30.9.2015. This Bond Is Tight oli korkeimmillaan suomen virallisella latauslistalla sijalla 2.


title: Max And The Ducks

text: 4 Helmikuuta 2016 yhtye julkaisi singlen "My Name Is Eve/Cabaret/Kabaree". Kabaree on yhtyeen ensimmäinen suomenkielellä julkaistu kappale vuoden 2012 julkaistun EP levyn jälkeen.


title: Max And The Ducks

text: 30 Elokuuta 2016 yhtye julkaisi kolmen kappaleen singlen "Blacksmith Mould/Non Me Crusifigere/Blacksmith Mould (Instrumental)." Blacksmith Mould perustuu Kalevalan 37 runoon Ilmarisesta. Kappaleen kansitaide on nuoren Vihtiläisen taiteilijan Ellinoora Saarion öljymaalaus "Repressed". Yhtyeen lisäksi kappaleen taustalla tuottajina ja soittajina toimivat Tapio Leppä, Heikki Viinamäki ja Erkki Kaikkonen.


title: Max And The Ducks

text: 30 Elokuuta 2016 yhtye poisti julkaisun Karjalan Niityt kaikista suoratoistopalveluista ja digimyyntijakelusta. Ensimmäinen EP ei vastannut enää laadultaan yhtyeen tavoitteita.


title: Max And The Ducks

text: 23.Marraskuuta 2016 yhtye julkaisi singlen "Wet Pillow". Kappaleen on tuottanut yhtyeen kanssa Veikko Nyberg. Taustalla yhtyen kanssa toimivat myös muusikot Aarno Yliselä ja Sammy Roiha.


title: Max And The Ducks

text: 08 Helmikuuta 2017 yhtye julkaisi suomen euroviisukarsintoihin tehdyn kappaleen Loves Like Tom Of Finland se myös nousi suomen latauslistalle. Kappale on tehty Suomi-100 vuotta kappaleeksi ja omistettu kakkien aikojen tunnetuimmalle suomalaiselle sarjakuvapiirtäjälle Touko Laaksoselle Tom Of Finland hahmon luojalle. Kappaleen tuottajina ja muusikkoina toimivat Erkki Kaikkonen, Tapio Leppä, Heikki Viinamäki ja Sammy Roiha.


title: Max And The Ducks

text: 28 Huhtikuuta 2017 yhtye julkaisi singlen Bitch Alice Is Back/Aqui The Queen 2.0. Bitch Alice Is Back nousi suomen latauslistalle. Kappale pohjautuu elokuvaan ja Lewis Carrollin tarinaan Liisa Peilimaassa.


title: Max And The Ducks

text: 27 Elokuuta 2017 yhtye julkaisi singlen First Mug Coffee In The Morning. Kappaleella soitti yhtyeen lisäksi Ville Witka, Veikko Nyberg ja Sammy Roiha. Kappale jäi samalla yhtyeen laulusolistin Niina Maria Kemppaisen viimeiseksi julkaisuksi yhtyeen kanssa. Niina Maria Kemppainen jätti yhtyeen heinäkuussa 2017.


title: Max And The Ducks

text: 01 Lokakuuta 2017 yhtyeen jäsenet Marcos Kuusjärvi ja Veli Eronen aloittivat uudella Radio asemalla FinnRadio.FM työskentelyn. Marcos Kuusjärvi aloitti musiikkipäällikkönä ja Veli Eronen talouspäällikkönä. Yhtye aloitti uuden Rock Or Not radio-ohjelman FinnRadio.FM kanavalla.


title: Max And The Ducks

text: 11 Helmikuuta 2018 yhtyeen uutena laulajana aloitti Erja Siljamo. Yhtye julkaisi ensimmäisen kappaleensa Everything Has Its Time Erja Siljamon kanssa 27 heinäkuuta 2018. Kappaleella yhtyeen lisäksi soittavat Ville Witka ja Veikko Nyberg.


title: Max And The Ducks

text: 02 Marraskuuta 2018 yhtye julkaisi kappaleen Upside Down. Kappaleessa yhtyeen lisäksi soittavat Erkki Kaikkonen ja Lauri Nurmela.


title: Max And The Ducks

text: 14 Joulukuuta 2018 yhtye julkaisi uudet versiot kappaleestaan Snowman. Snowman kertoo lapsen syntymästä ja kasvusta ihmiseksi. Singlen kansikuva on maalaus, jonka on maalannut Kreetta Vainikainen. Musiikkivideon kappaleeseen on ohjannut Sonja Riihikangas. Yhtyeen lisäksi kappaleella soittavat Sammy Roiha ja Jaakko Roiha.


title: Karl-Erik Ladau

text: Karl-Erik Gustaf Ladau (3. kesäkuuta 1916 Tampere – 9. syyskuuta 2009 Aitolahti, Tampere) oli suomalainen varatuomari, vakuutusyhtiö Varman toimitusjohtaja ja sodanaikainen SS-vapaaehtoinen.


title: Karl-Erik Ladau

text: Ladaun suku on kotoisin Saksista ja hän polveutuu vuonna 1718 Ruotsissa aateloidusta everstiluutnantti Otto Reinhold Ladausta.


title: Karl-Erik Ladau

text: Talvisodan aikana Ladau taisteli JR 7:ssä Summan lohkolla ja hän oli sodan päätyttyä eversti Aaro Pajarin adjutanttina. Ladau liittyi kesällä 1941 suomalaiseen SS-vapaaehtoispataljoonaan ja taisteli pataljoonaan aina Kaukasuksella saakka. Hän yleni SS-Hauptsturmführeriksi ja oli ensimmäinen suomalainen Waffen-SS:n komppanianpäällikkö. Kun pataljoona kotiutettiin Suomeen kesäkuussa 1943 Ladau palasi sen mukana ja palveli sitten Suomen armeijassa 26. tykkikomppanian päällikkönä 18. divisioonassa Karjalankannaksella. Hän haavoittui sotavuosina kaikkiaan seitsemän kertaa. Suomen armeijassa Ladau yleni majuriksi.


title: Karl-Erik Ladau

text: Ladau pääsi sotien jälkeen ylioppilaaksi 1945 Tampereen lyseosta ja suoritti ylemmän oikeustutkinnon Helsingin yliopistossa 1950. Hän sai varatuomarin arvon 1954.


title: Karl-Erik Ladau

text: Ladau oli ensin asianajajana "Mäkinen & Salvénin" toimistossa ja toimi sitten vakuutusyhtiö Varman lakimiehenä. Hän toimi Varman apulaisjohtajana ja oli sittemmin Varman toimitusjohtajana 1953–1978 sekä Varman hallituksen puheenjohtajana 1962–1980.


title: Karl-Erik Ladau

text: Ladau oli Tampereen kaupunginvaltuutettuna 1969–1972 ja hän oli presidentin valitsijamiehenä vuoden 1968 presidentinvaaleissa.


title: Vertaiskauppa

text:
Vertaiskauppa (tai C2C, engl. "consumer-to-consumer") on kuluttajien välillä tapahtuvaa kaupankäyntiä, josta valtaosa tapahtuu verkkopalveluiden, kuluttajille suunnattujen ilmoittelulehtien sekä kirpputorien välityksellä.
Termiä vertaiskauppa on alettu käyttää kattokäsitteenä erilaisille palveluille ja kaupankäynnin tavoille, joille yhteistä on se, ettei kumpikaan osapuoli ole yritys tai muunlainen yhteisö vaan yksittäinen kuluttaja.
Perinteisen tavaroita koskevan vertaiskaupan lisäksi verkossa on kokeiltu myös palveluiden tarjoamista ja jopa majoitusta koskevia vertaiskauppakonsepteja.


title: Vertaiskauppa

text: Vertaiskauppa ei perinteisesti ole ollut verotuksen piirissä, johtuen sen verraten pienestä volyymista esimerkiksi vähittäiskauppaan suhteutettuna. Suomen suurimman yksittäisen vertaiskauppatoimijan Huuto.netin 2013 ilmoittamien kasvulukujen perusteella vertaiskauppa näyttäisi kuitenkin olevan lisääntymään päin. Kasvun ennustamisen sijaan vertaiskaupan todellisen koon perusteellinen arviointi kuitenkin vaatisi useiden eri kauppa-alustojen lukujen sisällyttämistä laskelmiin.


title: Vertaiskauppa

text: Joillakin talousalueilla vertaiskaupan osuus saattaa olla hyvinkin merkittävä. Esimerkiksi Kiinassa arvioitiin vuonna 2011, että kuluttajien välinen kaupankäynti muodosti noin 80 % kaikesta verkossa tapahtuvasta kaupankäynnistä.


title: Vertaiskauppa

text: Vertaiskaupassa vaihdetaan eniten sellaisia tuotteita, joita kuluttajat käyttävät itse vain jonkin aikaa, mutta joiden käyttöhyöty ei ole huomattavasti laskenut ostajan näkökulmasta. Tällaisia tuotekategorioita ovat muun muassa lastenvaatteet sekä autot. Lisäksi vertaiskaupassa käydään paljon kauppaa keräilyesineillä.


title: Vertaiskauppa

text: Sanoma News on maaliskuussa 2013 rekisteröinyt käyttöönsä verkko-osoitteet "vertaiskauppa.fi" ja "vertaisverkkokauppa.fi." Sanoma News omistaa myös Huuto.netin.


title: Rakkosammal

text: Rakkosammal ("Nowellia curvifolia") on maksasammal, joka on saanut nimensä rakkomaisista lehdistään. Rakkosammalta esiintyy Etelä-Suomessa.


title: Hansson

text: Hansson on muun muassa seuraavien henkilöiden sukunimi:


title: Hetkiä kaupungissa

text: Hetkiä kaupungissa on suomalainen kymmenosainen televisiosarja, joka sai ensi-iltansa Yle Teemalla syksyllä 2013.


title: Hetkiä kaupungissa

text: Dokumenttia ja klubitaltiointeja yhdistelevässä sarjassa seurataan Kansallisteatterin näyttelijöiden, Anna Paavilaisen ja Marja Salon, vetämiä "Omatuntoklubeja", joissa kuka tahansa voi esiintyä ja tuoda esiin lahjakkuuttaan. "Omatuntoklubilla" lava on avoinna kenelle tahansa, maksimissaan 20 minuuttia per esiintyjä. Esittää saa aivan mitä tahansa. Musiikkia laidasta laitaan, tanssia, runoja, näytelmiä, mitä vain. Sisäänpääsymaksu omantunnon mukaan, tuotto hyväntekeväisyyteen.


title: Hetkiä kaupungissa

text: Annan ja Marjan lisäksi jokaisessa jaksossa esiintyi DJ Vauvaukki -nimellä esiintynyt näyttelijä Eero Ritala. Jokaisessa jaksossa nähtiin myös valokuvaajakollektiivi 11:n lyhytelokuvia.


title: Hetkiä kaupungissa

text: Sarja kuvattiin tammi–toukokuussa 2013.


title: Hartman (yritys)

text: Oy C.J. Hartman Ab on vaasalainen perheyritys, johon kuuluvat myös tytäryhtiöt Hartman Rauta Oy sekä kiinteistöyhtiö Oy Hartman Invest Ab.


title: Hartman (yritys)

text: Yrityksen perusti vuonna 1862 Carl Johan Hartman. Vuodesta 1970 sen toimitusjohtaja oli Lars-Erik Hartman, ja nykyinen toimitusjohtaja on Björn Hartman.


title: Hartman (yritys)

text: Yritys on keskittynyt ammattiasiakkaiden palveluun, mutta sillä on tuotteita myös yksityisille talonrakentajille, remontointiin ja sisustamiseen. Kauppapaikkoja yrityksellä on Espoossa, Kokkolassa, Pietarsaaressa, Seinäjoella, Tampereella ja Vaasassa.


title: Hartman (yritys)

text: Tuotevalikoimat jakautuvat viiteen päätuoteryhmään: Rakennustarvikkeet, Sisustustarvikkeet, Puutavara- ja levytuotteet (Wood), Työkalut ja teollisuustarvikkeet sekä Vapaa-aikatuotteet.


title: Hartman (yritys)

text: Hartman Rauta Oy ja Kesko solmivat rautakauppaa koskevan yhteistyösopimuksen vuonna 1997. Yhteistyösopimus päättyi vuonna 2001.


title: Hartman (yritys)

text: Hartmanin liikevaihto vuonna 2013 oli 175 miljoonaa euroa ja henkilöstömäärä 269.


title: Hartman (yritys)

text:
Hartman vietti 150-vuotisjuhliaan vuonna 2012. 150-vuotias kauppayritys on Suomessa hyvin harvinainen, ja kun lisäksi huomioidaan, että yhtiö on
perustamisestaan asti ollut saman perheen omistama ja johtama, on se ainutlaatuinen saavutus.


title: Operaatio Hurrikaani (ydinkoe)

text: Operaatio Hurrikaani () oli ensimmäinen Britannian tekemä ydinkoe. Se tapahtui Australian Montebellossa 3. lokakuuta 1952. Kokeen tyyppi oli muista edellisistä ehkä hieman poikkeava. Siinä plutonium-pohjainen ydinlataus räjäytettiin laivaston aluksen sisällä. Kohteena oli fregatti HMS Plym. Tämän atomipommin kehitysprojektin pääsuunnittelija oli William G. Penney.


title: Operaatio Hurrikaani (ydinkoe)

text: Vaikka oli kulunut jo seitsemän vuotta maailman ensimmäisestä, Yhdysvaltojen tekemästä ydinkoeräjäytyksestä, ja Neuvostoliiton vastaavastakin kolme vuotta, tämä ydinräjähde ei ollut niitä kehittyneempi. Hurricane oli hyvin pitkälle Fat Mania vastaava. Koelatauksen toivottiin olevan 30 kilotonnin luokkaa, mutta se jäi suunnilleen Trinityä vastaavaksi, eli alle 25 kT.


title: Operaatio Hurrikaani (ydinkoe)

text: Englantilaiset saivat oman uraanimateriaalinsa Kanadasta ja myöhemmin Australiasta. Sen he jalostivat plutoniumiksi Calder Hallissa. Ydintutkimuskeskuksina toimivat Harwell ja Aldermaston, sekä Kanadan kanssa yhteistyössä White Chalkin tutkimuslaitos.


title: Operaatio Hurrikaani (ydinkoe)

text: Thomas ja Witts esittivät omassa teoksessaan, että briteiltä salattiin tietoja: siitäkin huolimatta, että heidän omia tutkijoitaan oli mukana Manhattan-projektissa. Erityisesti johtaja, kenraali Groves vastusti luottamuksellisten tietojen antamista briteille peläten tietovuotoja Neuvostoliitolle. Näistä syistä johtuen brittien edustajia (eversti Cheshire ja tutkija Penney) ei päästetty ensimmäiselle, niin kutsutulle atomilennolle eli Hiroshimaan kohdentuvaan hyökkäykseen.


title: Operaatio Hurrikaani (ydinkoe)

text: Myöhemmin britit kirivät kiinni muita, niin kutsuttuja ydinmahtivaltioita, nopeassa tahdissa. Englanti teki oman "Yellow Sun" -tyyppisen vetypommikokeensa myös niinkin varhain kuin jo 1950-luvulla.


title: Rugbyn maailmanmestaruuskilpailut 1995

text: Vuoden 1995 rubgyn maailmanmestaruuskilpailut järjestettiin Etelä-Afrikassa 25. toukokuuta – 24. kesäkuuta. Turnauksen voittajaksi ylsi lopulta isäntämaan joukkue, joka voitti jatkoajalle venyneessä loppuottelussa ennakkosuosikki Uuden-Seelannin.


title: Rugbyn maailmanmestaruuskilpailut 1995

text: Turnauksesta tuli lopulta myös yhteiskunnallisesti tärkeä tapahtuma, joka yhdisti aiemmin apartheidin repimää Etelä-Afrikkaa. Maan presidentti Nelson Mandela ilmaisi julkisesti tukensa maajoukkueelle useaan otteeseen ennen kilpailuja, vaikka suurin osa maan tummaihoisesta väestöstä piti ""Springboksia"" eräänlaisena rotusorron jäänteenä ja valkoisen väestön joukkueena.


title: Rugbyn maailmanmestaruuskilpailut 1995

text: Clint Eastwoodin ohjaama elokuva ”"Invictus – voittamaton"” kertoo tapahtumista turnauksen ympärillä. Presidentti Mandelaa esittää elokuvassa Morgan Freeman ja Etelä-Afrikan kapteeni François Pienaaria näyttelee Matt Damon.


title: Alpay Özalan

text: Alpay Özalan (s. 29. toukokuuta 1973 Izmir Turkki) on pelaajauransa jo lopettanut turkkilainen jalkapalloilija ja nykyinen valmentaja. Pelipaikaltaan Özalan oli keskuspuolustaja.


title: Alpay Özalan

text: Pelaajauransa aikana Özalan edusti Altay SK:ta (23 ottelua, 1 maali), Beşiktaş JK:ta (148 ottelua, 9 maalia), Fenerbahçea (29 ottelua, 3 maalia), Aston Villaa (57 ottelua, 1 maali), Incheon United FC:tä (8 ottelua), Urawa Red Diamondsia (13 ottelua) ja 1. FC Kölniä (48 ottelua, 1 maali).


title: Alpay Özalan

text: Turkin jalkapallomaajoukkueessa hän esiintyi vuosina 1995–2005 pelaten 87 ottelua ja tehden niissä 4 maalia. Hän oli mukana Turkin joukkueessa myös vuoden 2002 MM-kisoissa sekä vuoden 1996 ja vuoden 2000 EM-kisoissa. 2002 MM-kisoissa hänet myös valittiin mukaan turnauksen tähdistöjoukkueeseen.


title: Alpay Özalan

text: Pelaajauransa jälkeen hän on keskittynyt valmentamiseen ja kuuluu Siirtspor SK:n valmennusryhmään.


title: Hartmann von Aue

text: Hartmann von Aue (n. 1160 – n. 1210) oli keskiyläsaksalainen minnelaulaja ja eepikko. Hänen runokertomuksensa "Erec" (noin 1185) ja "Iwein" (noin 1202) ovat osa kuningas Arthurin tarupiiriä, ja ne perustuvat ranskalaisen Chrétien de Troyesin kertomuksiin. "Der arme Heinrich" on vuodelta 1195.


title: Pilatus-Bahnen

text: Pilatus-Bahnen on sveitsiläinen matkailuyhtiö, joka toimii Pilatusvuorella, Luzernin lähellä Keski-Sveitsissä. Yhtiön kotipaikka on Alpnach, Obwaldenin kantonissa.


title: Pilatus-Bahnen

text: Pilatus-Bahnen aloitti toimintansa rautatieyhtiönä 1880-luvulla.


title: Pilatus-Bahnen

text: Pilatus-Bahnen harjoittaa Pilatusvuoreen liittyvää matkailutoimintaa laaja-alaisesti. Yhtiö omistaa Pilatusbahn-rautatien Alpnachstadista sekä köysiradan Kriensistä Pilatus Kulmille. Vuorella on yhtiön kaksi hotellia sekä ravintoloita. Alempana rinteessä on lisäksi muita matkailupalveluja.


title: Derek Ringer

text: Derek Ringer (s. 11. lokakuuta 1956 Skotlanti) on brittiläinen entinen ralliautoilun kartanlukija.


title: Derek Ringer

text: Aktiiviurallaan Ringer tunnettiin parhaiten maanmiehensä Colin McRaen kartanlukijana. McRaen kanssa hän voitti myös maailmanmestaruuden kaudella 1995, parin ajaessa Subarulla. Seuraavan kauden päätteksi parin tiet kuitenkin erosivat, ja McRaen vierelle istui walesiläinen Nicky Grist.


title: Derek Ringer

text: Ringer palasi McRaen pariksi kaudelle 2003, mutta kaksikon yhteistyö jäi tuolloin vain yhteen kauteen. McRae menehtyi helikopterionnettumuudessa kotiseudullaan syyskuussa 2007, vain 39-vuotiaana.


title: Olavi Harva

text: Olavi Johannes Harva, vuoteen 1935 "Holmberg" (8. lokakuuta 1915 – 18. joulukuuta 1999) oli suomalainen kemisti. Harva oli Teknillisen korkeakoulun orgaanisen kemian professori 1960–1969 ja teknisen kemian professori 19690–1976.


title: Olavi Harva

text: Ennen korkeakoulu-uraansa hän toimi 1944–1956 Unilever-yhtymän palveluksessa ja Neste oy:n pääkemistinä 1956–1959. Hän tutki saippuateollisuuden ja öljynjalostuksen prosesseja.


title: Henrik Nuori

text: Henrik Nuori (28.helmikuuta 1155 - 11.kesäkuuta 1183) oli nimellisesti Englannin kuningas, Anjoyn kreivi ja Normandian herttua. Hän oli toinen kuningas Henrikin ja Eleanoora Akvitanialaisen lapsista ja ensimmäinen ehdokas kruununperijäksi ensimmäisen lapsen Vilhelmin kuoltua nuorena. Lisänimen "Nuori" uskotaan johtuvan hänen ennenaikaisesta kuolemasta 28-vuotiaana vuonna 1183 tai asemasta Henrikin ensimmäisenä lapsena ja mahdollisena kruununperijänä joka eli aikuisikään asti. Aikalaiset käyttivät sitä kuitenkin vain erottaakseen vallassa olevan Henrikin ja Henrik Nuoren, kuninkaan pojan.


title: Henrik Nuori

text:
Henrikin valtakausi oli yhtä kamppailua kruunusta isänsä ja poikiensa kanssa. Henrik Nuori kruunattiin Englannin kuninkaaksi 15-vuotiaana 14.kesäkuuta vuonna 1170. muttei käytännössä pahemmin hallinnut. Henrik nuori meni naimisiin Marguerite de Francen (1158–1197) kanssa vuonna 1172 kun hänet lyötiin toisen kerran kuninkaaksi elokuussa 1172 menetettyään kruunun isälleen.Pian Henrik menetti jo toisen kerran kruunun..Huhtikuussa 1173 Henrik II:n pojat Henrik Nuori, Rikhard ja Gottfried nousivat isäänsä vastaan kapinassa, joka kesti noin 18 kuukautta ja päättyi lopulta poikien antautumiseen. Juhana, pojista nuorin, oli tuolloin vasta noin kymmenvuotias. Juhana oli Henrik II:n suosikki kruununperijäksi, Rikhard oli taas äitinsä Eleanooran vaihtoehto. Gottfried kuoli jouduttuaan hevosen tallomaksi vuonna 1186.
Henrik Nuori kuoli vuonna 1183, 28 vuoden iässä ilmeisesti punatautiin.


title: İlhan Mansız

text: İlhan Mansız (s. 10. elokuuta 1975 Kempten Länsi-Saksa) on pelaajauransa jo lopettanut turkkilainen jalkapalloilija. Pelipaikaltaan hän oli hyökkääjä.


title: İlhan Mansız

text: Uransa aikana Mansiz edusti 1. FC Kölniä, Gençlerbirliği SK:ta (39 ottelua, 2 maalia), SV Türk Gücü Müncheniä, Samsunsporia (89 ottelua, 26 maalia), Beşiktaş JK:ta (66 ottelua, 36 maalia), Vissel Kobea (3 ottelua), Hertha BSC:tä (1 ottelu) ja MKE Ankaragücüa (9 ottelua, 4 maalia).


title: İlhan Mansız

text: Turkin jalkapallomaajoukkueessa hän esiintyi vuosina 2001–2003 pelaten 21 ottelua ja tehden niissä 7 maalia. Hän oli mukana Turkin joukkueessa myös vuoden 2002 MM-kisoissa, jolloin hän oli tärkeässä roolissa ratkaistuaan puolivälierän jatkoajalla ja tehtyään kaksi maalia Etelä-Koreaa vastaan pronssiottelussa, jonka Turkki voitti.


title: İlhan Mansız

text: Pelaajauransa jälkeen Mansiz on ryhtynyt harrastamaan pariluistelua. Hän on asettanut tavoitteekseen päästä edustamaan Turkkia vuoden 2014 talviolympialaisiin ja tämän onnistuessa hänestä tulisi ensimmäinen urheilija, joka kilpailee sekä talviolympialaisissa että jalkapallon MM-kisoissa.


title: Yrtti-iiso

text: Yrtti-iiso eli anisiiso ("Agastache foeniculum") on iisojen sukuun kuuluva laji. Se on monivuotinen yrtti. Sen siemenet voidaan kylvää suoraan avomaalle tai sitä voidaan esikasvattaa. Esikasvatus aloitetaan huhtikuulla. Se säilyy hyvin kuivattuna.


title: Yrtti-iiso

text: Kasvin korkeus vaihtelee 50–120 cm välillä. Lehdet sijaitsevat varressa vastakkain. Niiden reuna on sahalaitainen ja ne ovat pinnaltaan himmeitä. Kukinnot ovat väriltään violetteja.


title: Yrtti-iiso

text: Kasvi on kotoisin Pohjois-Amerikasta. Sitä viljellään laajalti Venäjällä ja jonkin verran muualla Euroopassa.


title: Yrtti-iiso

text: Yrtti-iiso viihtyy arinkoisella paikalla kuohkeassa ja hapahkossa maassa.


title: Yrtti-iiso

text:
Yrtti-iisoa käytetään yrttiteesekoituksiin. Myös yksinomaan yrtti-iisosta voidaan tehdä teetä. Sitä käytetään myös maustekasvina lähinnä jälkiruokiin, mutta joskus myös pääruokiin.
Siitä voidaan käyttää sekä kukat että lehdet.


title: Rugbyn maailmanmestaruuskilpailut 2015

text: Vuoden 2015 rugbyn maailmanmestaruuskilpailut järjestettiin Englannissa 18. syyskuuta – 31. lokakuuta 2015.


title: Rugbyn maailmanmestaruuskilpailut 2015

text: Ottelut pelattiin yhteensä 12 eri stadionilla ympäri Englantia. Lisäksi yhteensä kahdeksan ottelua pelattiin Walesin pääkaupungissa Cardiffissa sijaitsevalla Millennium Stadiumilla. Turnauksen loppuottelu järjestettiin Englannin rugbyn päästadionilla, Twickenham Stadiumilla Lontoossa. Maailmanmestaruuden voitti Uusi Seelanti, joka kukisti loppuottelussa Australian.


title: Rugbyn maailmanmestaruuskilpailut 2015

text: 12 joukkuetta pääsi suoraan lopputurnaukseen. Lisäksi 84 maata osallistui turnauksen karsintavaiheeseen, josta lopputurnaukseen eteni kahdeksan joukkuetta.


title: Rugbyn maailmanmestaruuskilpailut 2015

text: Lohkojen kaksi parasta etenivät puolivälieriin. Niiden lisäksi myös kolmanneksi sijoittuneet saavat suoran paikan vuoden 2019 MM-kisoihin.


title: Rugbyn maailmanmestaruuskilpailut 2015

text: – 18–20


title: Rugbyn maailmanmestaruuskilpailut 2015

text: – 24–13


title: Rugbyn maailmanmestaruuskilpailut 2015

text: – 34–17


title: Bruno Pontecorvo

text: Bruno Pontecorvo, ven. Бру́но Макси́мович Понтеко́рво, Bruno Maksimovich Pontekorvo (22. elokuuta 1913 – 24. syyskuuta 1993) oli italialainen ydinfyysikko. Hän oli Enrico Fermin avustaja. Pontecorvo osallistui Yhdysvaltojen ydinaseprojektiin eli Manhattan-projektiin.


title: Bruno Pontecorvo

text: NKVD:n eli myöhemmän Neuvostoliiton tiedustelupalvelu KGB:n kenraalin Pavel Sudoplatovin mukaan Pontecorvo antoi atomipommin valmistuksen prosessista erinäisiä tietoja, jotka tämä toimitti Neuvostoliiton agenteille.


title: Bruno Pontecorvo

text: Pontecorvo loikkasi Neuvostoliittoon vuonna 1950. Hän kuoli Venäjällä vuonna 1993.


title: Bruno Pontecorvo

text: Pontecorvo saapui perheineen Tukholmasta lentoteitse Helsinkiin syyskuun alussa 1950, ja tieto hänen loikkauksestaan Neuvostoliittoon tuli kuukauden kuluttua julki yhdysvaltalaisten ja brittiläisten sanomalehtien kautta. Tapaus nostatti varsinkin länsimaissa suuren kohun. Tapahtumasarjaan sattumalta mukaan joutunut Johannes Virolainen palasi eräältä Ruotsiin tekemältään matkalta Helsinkiin samalla lennolla kuin Pontecorvo ja tämän perhe, ja hän arveli myöhemmin Pontecorvon siirtyneen Neuvostoliittoon Porkkalan vuokra-alueen kautta. Virolainen oli loikkauksen tapahtuessa kansanedustaja, mutta tapauksen tullessa julki hänet oli nimitetty Kekkosen hallituksen sisäministeriksi. Niinpä eräät lehdet väittivät hänen ministerin ominaisuudessa avustaneen Pontecorvoa, ja Virolainen joutui vakuuttamaan näille, ettei hänellä ollut mitään tekemistä tapauksen kanssa eikä mitään tietoa Pontecorvon liikkeistä. Neuvostoliitto vahvisti vasta maaliskuussa 1955 Pontecorvon oleskelevan Moskovassa. Huhtikuussa 1963 Pontecorvon ilmoitettiin saaneen Leninin palkinnon. Elokuussa 1967 kerrottiin, että Pontecorvo oli nimitetty Baikonurin avaruuskeskuksen toiseksi johtajaksi. Myöhemmin Pontecorvo työskenteli Dubnan ydintutkimuskeskuksessa, jossa hänen ilmoitettiin kuolleen.


title: Guy de Chauliac

text:
Guy de Chauliac (Guigonis de Caulhaco; n. 1300 – 25. heinäkuuta 1368) oli ranskalainen lääkäri ja kirurgian uranuurtaja. Hänen teoksensa "Chirurgia Magna" käännettiin useille kielille ja se antoi merkittäviä vaikutteita keskiajan lopun lääkäreille.
De Chauliac syntyi Chaulhacissa, Lozèren departamentissa. Tulevan lääkärin lapsuudenkoti ei ollut varakas, mutta pojan onnistui päästä koulutielle. De Chauliac opiskeli lääketiedettä Toulousessa ja Mont Pelierissä. Maisteriksi hän valmistui Pariisissa ja jatkoi anatomian opintojaan Bolognassa kuuluisan opettajan Nicola Bertuccion johdolla.


title: Guy de Chauliac

text: Opintonsa päätettyään de Chauliac asettui Mendeen ja vähän myöhemmin Lyoniin. Hänen maineensa kiiri Avignoniin, missä paavit tuolloin asuivat. Paavi Klemens VI nimitti de Chauliacin henkilääkärikseen. Seuraavat paavit, Innocentius VI ja Urbanus V, jatkoivat de Chaulicin virkaa paavin henkilökohtaisena lääkärinä aina vuoteen 1363. De Chauliac kuoli Avignonissa vuonna 1368.


title: Guy de Chauliac

text: Musta surma saapui Avignoniin vuonna 1348. Suurin osa lääkäreistä pakeni kaupungista, mutta de Chauliac jäi hoitamaan virkaansa. Hän hoiti tartunnan saaneita ja kirjoitti kuvauksen sairauden etenemisestä. Hän väitti myös itse saaneensa tartunnan, mutta selvinneensä siitä.


title: Guy de Chauliac

text: Mustaa surmaa pidettiin tartuntatautina, mutta tartunnan lähde pysyi tuntemattomana. Kansa syytti juutalaisia sairauden lähteeksi, mutta de Chauliac tuomitsi väitteet jyrkästi, käyttäen tieteellistä todistelua. Havaintojensa pohjalta de Chauliac erotti sairauden kahteen osaan: keuhko- ja paiseruttoon. Parannuskeinoksi hän suositteli huoneen tuuletusta, suonen iskemistä ja terveellistä ruokavaliota.


title: Guy de Chauliac

text: Paavi Klemens VI oleskeli epidemian aikana Avignonissa ja vältti sairauden todennäköisesti henkilääkärinsä ohjeita noudattamalla. De Chauliac neuvoi paavia välttämään kaikkia vierailijoita ja pitämään asuinhuoneessaan jatkuvaa takkatulta.


title: Guy de Chauliac

text: De Chauliac viimeisteli merkittävimmän teoksensa, "Chirurgia Magnan" Avignonissa vuonna 1363. Se jakaantuu seitsemään osaan ja käsittelee monia lääketieteen osa-alueita, kuten anatomiaa, sairauksia, lääkkeitä ja haavojen sekä murtumien hoitoa.


title: Guy de Chauliac

text: Teoksessaan de Chauliac siteeraa useita lääketieteellisiä teoksia niin omalta ajaltaan kuin aikaisemmilta vuosiltakin. Kirurgian hän kertoo periytyvän jo Hippokrateen ja Galenoksen ajoilta ja arabien kehitelleen sitä eteenpäin. Kirurgiaa kehitelleistä arabilääkäreistä hän mainitsee nimeltä Ali ibn al-Abbas al-Majusin ja Muhammad Zakariya al-Razin. Lisäksi hän mainitsee Avicennan.


title: Guy de Chauliac

text: Teoksesta tuli lääkäreiden keskuudessa suosittu ja se käännettiin englanniksi, hollanniksi, italiaksi ja oksitaaniksi.


title: Paholaisen kiireet

text: Paholaisen kiireet on Markku Ropposen vuonna 1993 ilmestynyt rikosromaani. Nuori mies surmaa itsepuolustukseksi kimppuunsa käyneen poliisimiehen. Samoihin aikoihin toisella puolella Suomea keski-ikäinen mies tappaa vahingossa vanhuksen, jonka kotiin hän oli mennyt ajettuaan kolarin autollaan. Molemmat alkavat pakoilla, ja myöhemmin heidän tiensä kohtaavat.


The Legend of Zelda: A Link Between Worlds (, The Legend of Zelda: The Triforce of the Gods 2) on
Nintendo EAD:n kehittämä The Legend of Zelda -pelisarjan jatko-osa.


title: The Legend of Zelda: A Link Between Worlds

text: Peli on julkaistu Nintendo 3DS -konsolille 22. marraskuuta 2013. Samaan aikaan julkaistiin paketti, jossa tuli uusi Zelda-teemainen 3DS XL konsoli, sekä ladattava versio pelistä.


title: Jadeveon Clowney

text: Jadeveon Clowney (s. 14. helmikuuta 1993 Rock Hill, Etelä-Carolina) on yhdysvaltalainen amerikkalaisen jalkapallon pelaaja, pelipaikaltaan puolustuksen ulompi linjamies. Hän pelaa NFL-liigan Houston Texansissa, ja pelasi ennen ammattilaisuraansa yliopistojalkapalloa Etelä-Carolinan yliopiston joukkueessa.


title: Jadeveon Clowney

text: Clowney oli ensimmäinen varaus vuonna 2014.


title: Jadeveon Clowney

text: Jo ennen ykkösvaraustaan Clowney oli amatööristatuksestaan huolimatta Yhdysvaltain urheilupiireissä erittäin tunnettu hahmo. Hän on isokokoiseksi pelaajaksi äärimmäisen atleettinen ja nopea.


title: Äänihuulihalvaus

text: Äänihuulihalvaus on toisen äänihuulen hermon halvaus, jossa ääni muttuu käheäksi ja heikoksi, kun toinen äänihuuli ei enää liiku. Halvauksen voi aiheuttaa virusinfektio, kasvain tai kirurginen toimenpide kilpirauhasen, kaulan tai rintaontelon alueella..


title: Äänihuulihalvaus

text: Tyypillisiä oireita ovat äänen hiljaisuus ja käheys, äänekäs hengitys, hengästyminen, ruoan ja juoman meneminen "väärään kurkkuun" ja yskimisen tehottomuus.


title: Äänihuulihalvaus

text: Halvausta tutkitaan katsomalla kurkkuun peilioptiikalla tai videostroboskoopilla, ja tutkimalla kaulan aluetta tietokonetomografialla.


title: Äänihuulihalvaus

text: Halvausta hoidetaan ääniterapialla ja joskus leikkauksella.


title: Luettelo pikkuplaneetoista: 368001–369000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
368001:stä ja päättyen 369000:een.
Kokonaisen luettelon löytää katsomalla Luettelo pikkuplaneetoista.


title: Severi Lassila

text: Severi Lassila (s. 6. toukokuuta 1993 Vimpeli) on suomalainen pesäpalloilija. Hän edustaa tällä hetkellä Superpesiksessä pelaavaa Vimpelin Vetoa. Ulkopelipaikaltaan Lassila on kolmospolttaja, ja hänen sisäpeliroolinsa on vaihtaja.


title: Keskiajan shakki

text: Keskiajan shakki oli keskiajalla Euroopassa pelattu shakkipelin muunnos, jossa eräät nappulat liikkuivat eri tavalla kuin vastaavat nappulat nykyään. Pelin tavoite oli sama kuin nykyäänkin, vastustajan kuninkaan saattaminen mattiin. Matin lisäksi peli saattoi päättyä myös ryöstövoittoon, jossa toinen pelaaja on lyönyt vastustajaltaan kaikki muut nappulat paitsi kuninkaan.


title: Keskiajan shakki

text: Kummallakin pelaajalla oli kuningas, visiiri (nykyisen kuningattaren paikalla), kaksi norsua (nykyisten lähettien paikalla), kaksi ratsua, kaksi tornia ja kahdeksan sotilasta. Kuningas, ratsu ja torni liikkuivat jo keskiajalla samoin kuin nykyään. Torni oli selvästi vahvin nappula. Myös ratsu oli suhteessa vahvempi kuin nykyään, toiseksi vahvin nappula.


title: Keskiajan shakki

text: Visiiri liikkui yhden ruudun vinottain. Nykyisten lähettien tavoin visiiri hallitsi vain mustia tai vain valkoisia ruutuja. (Tosin keskiajan shakissa laudan ruutuja ei välttämättä ollut väritetty) Visiiri oli heikko nappula.


title: Keskiajan shakki

text: Norsu liikkui kaksi askelta vinottain, riippumatta siitä oliko välissä olevassa ruudussa nappulaa vai ei, eli norsu hyppäsi yhden ruudun yli. Alkuruudussaan f1 sijainneella norsulla oli vain kahdeksan ruutua laudalla: f1, b1, d3, h3, f5, b5, d7 ja h7. Mustalla c8-norsulla oli vain ruudut c8, g8, a6, e6, c4, g4, e2 ja a2, joten laudan neljä norsua eivät kohdanneet missään ruudussa. Norsut eivät siis kyenneet lyömään toisiaan. Norsu oli heikko nappula, vain vähän sotilasta arvokkaampi, jolla ei ollut paljoa hyökkäysvoimaa.


title: Keskiajan shakki

text: Sotilaat liikkuivat vain yhden ruudun kerrallaan. Sotilas korottui visiiriksi, joten sotilaan korotus ei muuttanut paljoakaan laudan voimasuhteita. Torniksi tai ratsuksi sotilasta ei voinut korottaa, vaikka ne olivat paljon visiiriä voimakkaampia.


title: Keskiajan shakki

text: Nykyshakin erikoisuus, ohestalyönti perustuu sotilaan kaksoisaskeleeseen. Koska kaksoisaskelta ei tunnettu, ei tietysti ohestalyöntiäkään tunnettu.


title: Keskiajan shakki

text: Linnoitusta ei keskiajan shakissa tunnettu.


title: Keskiajan shakki

text: Eero Böökin mukaan shakkipeli on saatettu tuntea Ranskassa ja Espanjassa jo 700-luvulla Poitiers'n taistelun 732 jälkeen. Keskiajan ritaritarinoissa mainitaan sankarin olleen etevä shakinpelaaja tai shakin olleen tarinan kannalta tärkeä. Shakki esiintyy mm. Rolandin laulussa. Kaksi espanjalaista testamenttia vuosilta 1010 ja 1058 mainitsevat arvokkaan shakkilaudan. Eräs piispa testamenttasi arvokkaat shakkinappulansa vuonna 1010 kirkon käyttöön ja 1058 kreivitär Ermessenda määräsi testamentissaan kristalliset shakkinappulansa seurakunnalle. Almerian visiiri (-1038) oli espanjalaisen historioitsijan mukaan intohimoinen shakinpelaaja.


title: Keskiajan shakki

text: Shakki levisi varhain myös Sisiliaan ja Italiaan. Dokumentti vuodelta 1061 kertoo erään kardinaalin kirjeessään paaville valittaneen pappien taipumusta arpapeleihin ja shakin pelaamiseen. Tämä kardinaali oli ilmiantanut Firenzen piispan öisestä shakinpeluusta majatalossa. Kuten nämä esimerkit todistavat, keskiajan shakki oli suosittu ajanviete.


title: Keskiajan shakki

text: Itä-Rooman kirkko noin vuonna 1100 kielsi shakin peluun paheellisena, mikä todistaa pelin olleen yleisesti tunnettu Välimeren itäosassa. Shakki oli todennäköisesti jo 1000- tai 1100-luvulla tunnettu suurimmassa osassa Eurooppaa, Kainulaisen mukaan 1200-luvun loppuun mennessä. Espanjalainen shakkikirja vuodelta 1283 kertoo tarkoin shakin säännöt sekä mainitsee pelin nopeuttamiseksi joidenkin käyttävän sotilaan kaksoisaskelta sekä visiirin voivan esisiirrollaan hypätä ruudusta d1 ruutuihin b3, d3 ja f3 (sama hyppyoikeus lienee ollut myös mustalla). Nämä piirteet poikkesivat arabishakista ja kertovat Euroopassa kehitetyn keinoja pelin nopeuttamiseksi.


title: Keskiajan shakki

text: Nykyaikainen shakki alkoi kehittyä 1400-luvun puolivälin Italiassa, jossa kehitettiin kuningatar ja lähetti visiirin ja norsun tilalle. Tosin lähetti on mahdollisesti otettu Saksassa pelatun kuriirishakin kuriiri-nimisestä nappulasta, joka liikkui lähetin tavoin. Keskiajan shakki muuttui 1400-luvun lopulla kaikkialla Euroopassa nykyisen kaltaiseksi, mutta kaikki säännöt eivät olleet vielä vakiintuneet. Keskiajan shakilla on ollut huomattava osa Euroopan kulttuurissa 1000-luvulta 1400-luvun puoliväliin saakka.


title: Hilding

text: Hilding on miehen etunimi. Nimi on muinaisskandinaavista alkuperää, taistelua tarkoittavan sanan "hildr" johdannainen ja tarkoittaa "taistelijaa".


title: Hilding

text: Suomessa nimi Hilding on vuoden 2009 loppuun mennessä annettu noin 1440 henkilölle. Hildingin nimipäivä on suomenruotsalaisen kalenterin mukaan 28. elokuuta.


title: Jiang Dingzhi

text: Jiang Dingzhi (; s. syyskuu 1954) on kiinalainen poliitikko. Hän on han-kiinalainen ja kotoisin Liyangista, Jiangsun maakunnasta. Hän liittyi Kiinan kommunistiseen puolueeseen vuonna 1978. Hän toimi Jiangsun varakuvernöörinä vuosina 2003–2011, ja tämän jälkeen hänestä tuli Hainanin kuvernööri. Vuonna 2012 Jiang valittiin puolueen 18. keskuskomitean jäseneksi.


title: Rugby (auto)

text: Rugby oli vuosina 1923-1928 valmistettu yhdysvaltalainen automerkki. Rugby oli yksi Durant Motors Companyn automerkeistä, joka oli tunnuksia lukuun ottamatta täysin samanlainen kuin Durantin Star-merkkinen auto. Jotkut Rugby-autot valmistettiin oikealta ohjattavina ja auto oli suunnattu vientimarkkinoille. Star-automerkkiä amerikkalainen Durant Motors -autotehdas ei voinut käyttää Brittiläisen Kansainyhteisön maissa, koska näissä maissa kyseisen Star-nimen omisti brittiläinen Star Motor Company. Vuonna 1928 loppui sekä Star- että Rugby-autojen tuotanto ja siitä eteenpäin autot myytiin Durant-merkkisinä.


title: Rugby (auto)

text: Suomessa Rugby oli parhaimmillaan myyntitilastoissa noin kymmenenneksi myydyin automerkki.


title: Rugby (auto)

text: Mobilisti Senior 2/2013


title: Fauzia Yusuf Haji Adan

text: Fauzia Yusuf Haji Adan on somalialainen poliitikko. Hänet nimitettiin marraskuussa 2012 maansa ulkoministeriksi ja varapääministeriksi Abdi Farah Shirdon Saaidin kymmenhenkiseen hallitukseen. Adan piti nimitystään virstanpylväänä; hän on maan ensimmäinen nainen näin korkeassa asemassa. TrustLawin vuonna 2011 tekemässä selvityksessä Somalia nimettiin maailman viidenneksi pahimmaksi maaksi elää naisena.


title: Fauzia Yusuf Haji Adan

text: Adan on aiemmin asunut pitkään Isossa-Britanniassa ja osallistunut Somalimaan politiikkaan. Somalimaa julistautui itsenäiseksi vuonna 1991 (saamatta kansainvälistä tunnustusta), ja Adan yritti rekisteröidä sinne samana vuonna poliittisen puolueen.


title: Locomobile Company of America

text: Locomobile Company of America oli amerikkalainen, vuonna 1899 perustettu ajoneuvoja valmistanut yhtiö. Kaksi ensimmäistä vuottaan yhtiön toimipaikka sijaitsi Massachusettsin Watertownissa, mutta vuoden 1900 aikana se siirtyi Connecticutin Bridgeportiin, jossa se pysyi tuotantonsa lopettamiseen. Locomobile Company valmisti pienikokoisia ja edullisia höyryautoja vuoteen 1902 asti, tämän jälkeen mallisto laajeni ja vaunujen varustelu muuttui kalliimpaan suuntaan. Yhtiö esitteli ensimmäisen ottomoottorisen mallinsa vuonna 1904, höyryautojen valmistus jatkui rinnan näiden kanssa, lähdetiedon mukaan yhtiö kauppasi höyryautojen edustusta vielä vuonna 1905. Vuonna 1922 Locomobile Company siirtyi Durant Motorsin omistukseen mutta sen toiminta lakkautettiin jo vuonna 1929. Osana Durant Motorsia Locomobile oli oma itsenäinen merkkinsä, valmistaen autoja yhtiön tuotelinjaston huipulle.


title: Locomobile Company of America

text: "Locomobile Company of America" perustettiin vuonna 1899, kun amerikkalainen liikemies ja Cosmopolitan-lehden omistaja "John Brisben Walker" osti Stanleyn veljeksiltä höyrykäyttöisen vaunun suunnitelmat ja oikeudet. Kaksosveljekset "Francis Edgar" ja "Freelan Oscar Stanley" olivat valmistaneet vuosien 1898 – 99 aikana höyrykäyttöisiä vaunuja jo parisataa kappaletta, mikä oli huomattavasti enemmän kuin minkään muun amerikkalaisen höyryautovalmistajan tuotanto. Walker myi puolet yhtiöstä katujen ja maanteiden asfaltoinnilla vaurastuneelle "Amzi L. Barberille", mutta heidän yhteistyönsä lakkasi jo ennen kuin se oli kunnolla alkanutkaan. Heidän erottuaan Walker perusti New Yorkin Tarrytowniin, entisiin Stanleyn veljesten toimitiloihin, uuden höyryautoja valmistavan yhtiön nimeltä Mobile Company of America ja Barber jatkoi Locomobile Company of American kanssa. Stanleyn veljekset palkattiin Locomobile Companyn johtoon. Stanleyille sopimus Locomobile Companyn kanssa oli todella tuottoisa, ensin he olivat myyneet patentit ja suunnitelmat Locomobile Companylle tähtitieteelliseen hintaan ja sen jälkeen he voivat saman yhtiön palkkalistoilla suunnitella ja kehittää heidän omiin suunnitelmiinsa pohjautuvaa höyryautoa teknisesti paremmaksi, kunnes vuonna 1902 he perustivat höyryautoja valmistavan Stanley Motor Carriage Companyn. Yhtiöstä tuli Locombilen pahin kilpailija ja Stanleyn veljekset sekä Barber kävivät vuosia kestäneitä patenttioikeudenkäyntejä. Patenttikiistat loppuivat kun Stanleyn autojen suunnittelu muuttui radikaalisti, moottorin siirryttyä auton keulalle ja Locomobilen lopetettua höyryautojen valmistuksen.


title: Locomobile Company of America

text: Uudet kulkuneuvot herättivät uutuuksia janoavan amerikkalaisen keskiluokan kiinnostuksen ja jotkin käyttäjät, kuten lääkärit ja myyntimiehet, kokivat ne jopa hyödyllisinä. Höyrykoneiden kehitys oli nopeaa, lukuisten eri valmistajien kehitystyön ansiosta ja vuosisadan vaihteen höyryauto peittosi käyttömukavuudeltaan saman aikakauden polttomoottoriset versiot kevyesti. Vuosien 1899 – 1903 aikana yhtiö valmisti arviolta 5000 höyryautoa. Tyypillinen Locomobilen hörykone oli kaksisylinterinen, iskutilavuudeltaan 57 kuutiotuumaa (927 cm), porauksen ollessa 3 tuumaa (76,2 mm) ja iskunpituuden 4 tuumaa (102mm). Teräslankapäällysteinen 500 psi (n. 34,5 bar) pakkokiertokattila "(flash boiler)" käytti polttoaineenaan aikakaudelle tyypillistä, maaöljystä tai turve- tai kivihiilitervasta tislattua polttoainetta, mutta teoriassa polttoaineena kävi mikä tahansa palava materiaali. Höyrykone oli sijoitettu makuulleen, puurakenteisen ajoneuvon "keskilaivaan". Aluksi Locomobile oli tarjolla vain yhtenä versiona, edullisena Runabout- mallina, mutta vuonna 1901 tarjolla oli jo seitsemän erilaista korivaihtoehtoa.


title: Locomobile Company of America

text:
Locomobile Companyn kulta-aika alkaa vuodesta 1902 ja kiteytyy kahteen henkilöön; nuoreen ja lahjakkaaseen suunnittelijaan "Andrew Lawrence Rikeriin" joka istui myös yhtiön hallituksessa sekä Barberin vävyyn "Samuel Todd Davisiin", joka toimi mm. yhtiön talousjohtajana. Davis näki että tulevaisuuden autojen voimanlähteenä olisi polttomoottori ja hänen kehotuksestaan yhtiö alkoi siirtymään höyrykoneista ottomottoreihin. Yhtiöön palkattiin alalla jo hyvin tunnettu Riker, jolla oli jo 18-vuotiaana kaksi patenttia bensiinimoottorisiin autoihin ja joka oli valmistanut sähköautoja aiemmin omistamassaan "Riker Electric Motor Company" -yhtiössä. Tämä yhtiö oli Rikerin patenteilla valmistanut myös kaksi ottomottorista autoa, vuoden 1901 2-sylinterisen ja 8-hevosvoimaisen "Model A:n" sekä 4-sylinterisen ja 12-hevosvoimaisen "Model B:n".
Vuoden 1902 ottomoottorinen Locomobile oli siis Rikerin "Model C". Se oli viiden hengen tonneau-korilla varustettu oikea auto, ja muutos yhtiön aiemmin valmistamiin kevyisiin, höyrykoneisiin kärryihin "(buggy)" oli melkoinen. Auto oli rakennettu ranskalaisen Panhard & Levassorin luoman "Système Panhard" -mallin mukaisesti. Nelisylinterinen, nestejäähdytetty moottori sijaitsi auton keulalla pituussuuntaisesti, sen jatkeena oli kolmeportainen siirtopyörävaihteisto sekä voimansiirto taka-akselille ketjun välityksellä. Moottorin teho oli 12 hevosvoimaa. Auton runko oli teräsprofiilipalkkia ja auto painoi 2200 paunaa eli lähes tonnin.


title: Locomobile Company of America

text: Kuten lähes kaikki tuon aikakauden autonvalmistajat, myös Locomobile Company osallistui autokilpailuihin, luodakseen ostajien keskuudessa mainetta kestävänä ja nopeana automerkkinä. Vuoden 1905 Gordon Bennett Cupiin yhtiö osallistui amerikanirlantilaisen kilpa-ajaja Joe Tracyn ohjaamalla, 17,7 litran moottorilla varustetulla kilpa-autolla. Ranskassa, Circuit d'Auvergne -moottoriradalla ajetussa kisassa, vaihteistoviasta kärsinyt Tracy kykeni ajamaan vain kaksi kierrosta ennen keskeyttämistään. Saman vuoden Vanderbilt Cupissa Tracy pärjäsi jo paremmin, sijoittuen kolmanneksi. Vuoden 1906 Vanderbilt Cupiin tehdas ilmoitti 90 hevosvoimaisella, 16,2-litraisella (989 cid) sekaventtiilimoottorilla varustetun auton. Tracy ei menestynyt tälläkään kertaa, sillä autoa vaivasivat rengasongelmat. Vuodelle 1908 Riker oli suunnitellut 120 hevosvoimaisen 16,9 litraisella (1032 cid) kansiventtiilimoottorilla varustetun kilpa-auton. Amerikkalaisen George Robertsonin kuljettama, numerolla 16 varustettu Locomobile voitti vuoden 1908 Vanderbilt Cupin ja Locomobile tuli myös kolmanneksi, kuljettajanaan Joe Florida. Locomobile oli ensimmäinen amerikkalaisvalmisteinen merkki, joka on voittanut kansainvälisen autokilpailun. Kisaratoja 1900-luvun alussa hallitsivat eurooppalaiset merkit kuten Mercedes, Fiat ja Isotta-Fraschini.


title: Locomobile Company of America

text: Vuonna 1904 tuli tuotantoon Malli "D". Aluksi nelisylinterisen rivimoottorin teho oli 16 hevosvoimaa, mutta se nousi 22:een saman vuoden aikana. Vuosien 1906 – 1913 aikana yhtiö valmisti eri versioita nelisylinterisillä moottoreilla, joiden teho vaihteli 30 – 40 hevosvoiman välillä. Voimansiirto vaihteistolta taka-akselille oli välitetty ketjulla vuoden 1909 "L"-malliin asti ja vuoteen 1912 mennessä kaikkien mallien voimansiirto oli välitetty kardaaniakselilla. Locomobilen kaikki mallit valmistettiin oikealla puolella olevilla ohjauslaitteilla aina vuoteen 1915 asti.


title: Locomobile Company of America

text: Locomobilen pahimmat kilpailijat olivat luksusautoja valmistaneet Pierce-Arrow, Peerless ja Packard. Davis ja Riker olivat asettaneet tavoitteen: Locomobilen tuli olla paras amerikkalainen auto ja iskulause "Best Built Car in America" alkoi näkyä mainoksissa. Davis myös julkaisi yhteiskunnan ylimmälle portaalle suunnatuissa aikakauslehdissä tiedotteen yhtiön uudesta autojen valmistuspolitiikasta, Locomobile valmistaisi ennemmin laatua kuin määriä ja siksi valmistuvien autojen määrä olisi neljä kappaletta päivässä. Locomobile valmisti itse kaikki alustan ja tekniikan osat Bridgeportin tehtaillaan. Kun myyntiedustajalta saapui tehtaalle tilaus autosta, kuuden mekaanikon tiimi keräsi halutunlaisen auton tekniikan osat ja kokosi niistä valmiin alustan koritettavaksi. Laadun takeena, tiimin päämekaanikko stanssasi kokoonpanon yhteydessä nimikirjaimensa moottorin runkolaakerien kansiin. Kun alusta oli läpäissyt koeajon, se lähetettiin koritettavaksi "Bridgeport Body Works-" tai "Blue Ribbon Body" -koripajalle. Korivalmistaja numeroi Locomobilen korit, niittaamalla numeroidun tunnuskilven kujettajan oven kynnykseen.


title: Locomobile Company of America

text: Vuonna 1911 esiteltiin Rikerin uusin auto, "Model M", jonka voimanlähteenä toimi oli 475-kuutiotuumainen (7784 cm) sivuventtiili-rivikuutonen. Moottori oli ns. "T-head", jossa venttiilit sijaitsevat sylinterin molemmin puolin, tällainen rakenne vaatii kaksi sylinterilohkoon sijoitettua nokka-akselia. Varsinaisia sylinterikansia ei ollut, vaan sylinteri ja kansi olivat yhtä valua, niitä oli moottorissa kolme kappaletta. Kampiakseli oli tuettu yhdeksällä runkolaakerilla ja moottorin teho oli 48 hevosvoimaa. Itse auton akseliväli oli 142 tuumaa (3607 mm) ja massaa sillä oli kolme tonnia. Se oli valmistettu hienoimmista ja laadukkaimista materiaaleista: alumiinia, messinkiä ja jaloterästä oli käytetty ympäri autoa ja moottorin kampikammio oli pronssivalua. Uusi malli otettiin hyvin vastaan ja se teki hyvää sekä Locomobile Companyn taloudelle, että sen tavoitteille olla automaailman ykkönen. Näihin aikoihin auoja alettiin mainostaa lehdissä kyseessä olevan vuoden uutena mallina, vaikka autojen valmistajilta tulikin varsinaisia uusia tai muuteltuja malleja silloin kun katsottiin soveliaaksi julkistaa jokin muutos. Näitä jonkin mallin eri kehitysversioita kutsuttiin sarjoiksi "(series)", ja ne saattoivat muuttua kesken mallivuoden. Esimerkkinä ensimmäinen valmistunut "Model M" vuodelta 1911, joka on siis sarjaa yksi, numeroina M-48-1. Näitä valmistui kyseisenä vuonna kolme kappaletta. Vuodelle 1912 autoon tehtiin joitain muutoksia, jolloin se muuttui sarjaksi 2 (M-48-2), näitä valmistui jo 504 kappaletta. Vuonna 1913 valmistukseen tuli sarja 3, kun moottorin iskutilavuus nostettiin 525,5 kuutiotuumaan (8611 cm). Mallien nimenä pysyi 48, vaikka moottorin teho oli kasvanut jo 82 hevosvoimaan. Locomobile Company valmisti samaan aikaan myös vanhempaa nelisylinteristä autoaan, nyt mallina "I", vuoteen 1913 asti.


title: Locomobile Company of America

text: Kilpailijansa Pierce-Arrowin tavoin, myös Locomobile toi markkinoille M-48:n rinnalle pienemmän ja edullisemman version, mallinimeltään "R-38". Ulkoisesti malli muistutti esikuvaansa, vain keulan pellitykset ja jäähdytin olivat pienempikokoisia. Teknisesti isomman mallin moottorin kanssa identtinen, mutta iskutilavuudeltaan pienempi moottori kehitti 38 hevosvoimaa. Mallia R-38 valmistettiin vuoden 1912 alusta vuoden 1917 loppuun.


title: Locomobile Company of America

text: Locomobile Companyn kultakauden autot olivat parasta, mitä amerikkalainen autoteollisuus pystyi asiakkailleen tarjoamaan. Useimmat myydyt autot saivat umpinaisen limousine-korin, parhaiden korittajien kuten Holbrookin valmistamana. Sisutukseen käytettiin parhaita englantilaisia villakankaita, velouria, brokadikankaita sekä käsinvalmistettuja Tiffany-valaisimia. Davis perusti yhtiöön osaston, joka oli erikoistunut nimenomaan loisteliaiden sisustusten suunnitteluun ja valmistukseen. Locomobile Companyn osallistuttua vuoden 1914 Pariisin autonäyttelyyn Davis taivutteli uuden osaston johtoon "J. Frank de Caussen", joka sillä hetkellä työskenteli ranskalaisen korivalmistaja "Kellner et ses Fils:n" apulaisjohtajana. De Caussen lisäksi osastolle palkattiin kuuluisa newyorkilainen näyttelijä ja sisustussuunnittelija "Elsie de Wolfe". De Causse ja de Wolfe loivat yhdessä uskomattomia sisustuksia, yhteiskunnan kerman ostamiin avo- ja umpimallisiin Locomobileihin.


title: Locomobile Company of America

text: Malli M:n hyvän menestyksen lisäksi Locomobile valmisti kasvavia määriä Riker-kuorma-autoja. Vuosina 1914 ja 1915 näitä vietiin Englantiin enemmän kuin muita amerikkalaisia kuorma-automerkkejä. Davis päätti nimetä yhtiön valmistaman kuorma-auton suunnittelijansa mukaan, Locomobile-nimen käyttö myös kuorma-auton keulalla olisi saattanut olla haitallista yhtiön loistoauton maineelle.


title: Locomobile Company of America

text: Vuonna 1915 yhtiö koki menetyksen joka oli sille kohtalokas. Samuel Davis sai elokuun viimeisenä päivänä aivoinfarktin, menehtyen 42 vuoden ikäisenä. Locomobile oli tuolloin menestyksensä huipulla ja Davis oli pitkälti aivot tuon menestyksen takana. Hänen tilalleen yhtiön johtoon nimitettiin R. K. Albright.


title: Locomobile Company of America

text: Euroopassa raivonnut sota, ja etenkin Yhdysvaltojen liittyminen siihen, toi tilauksia tehtaille ja myös Locomibile Company valmisti ja myi hyvällä voitolla Riker-kuorma-autojaan. Yhtiö ilmoitti, että se saattaa valmiiksi jo tilatut 329 kappaletta Locomobile 48-henkilöautoa ja siirtyy tämän jälkeen täysin sotatoimien vaatimaan kuorma-autojen tuotantoon. Viimeisen tilatun Model 48:n valmistuttua sotatoimet Euroopassa olivat jo kuitenkin päättyneet, joten Locomobile Company saattoi jatkaa henkilöautojen valmistusta. Tässä vaiheessa yhtiön johto teki tulevaisuuteen vaikuttavan, ratkaisevan virheen. Sen sijaan että Albright olisi kuulostellut tilanetta ja tehnyt markkina-analyysejä, hän tilasi tehtaalle suuret määrät korkealuokkaisia materiaaleja, luottaen sodanjälkeiseen talouden kasvuun ja kysynnän lisääntymiseen. Näin hän saattoi tehtaan suuriin velkoihin tilanteessa jossa talouden taantuma kangasteli taustalla. Kuorma-autojen tilauksia peruttiin ja henkilöautot eivät enää käyneetkään kaupaksi. Locomobile Company ei tässä tilanteessa pystynyt täyttämään sitoumuksiaan, mutta sen sijaan että olisi päästänyt yhtiön konkurssiin, Albright päätti laittaa sen myyntiin. Locomobile Companyn suurin osakkeenomistaja, Mercer Automobile Company, oli juuri siirtynyt yhden Wall Streetin sijoittajasyndikaatin omistukseen. Tämän syndikaatin johdossa oli Packardin entinen johtaja "Emlen Hare". Suurimpana osakkeenomistajana Mercer Company käytti lisäosuuksien merkintään oikeuttavaa optiotaan ja käytännössä siitä tuli Locomobile Company of American pääomistaja. Yhtiön vanha nimi muutettiin virallisesti muotoon Locomobile Company. Käytännössä Locomobile Companyn hallinta oli "Hare’s Motors of New York" -yhtiöllä, joka teki kaikki yhtiötä koskevat operatiiviset päätökset. Vuonna 1920 A.L. Riker siirtyi Hare's Motorsin New York Cityn toimistoon johtajaksi. Locomobilen lisäksi hänen vastuullaan olivat Haren yhtiön myös omistamien Crane-Simplex henkilö- ja Kelly-Springfield -kuorma-autojen valmistus ja suunnittelu. Hare's Motorsin hartiat olivat kuitenkin liian kapeat vastaamaan kolmesta yhtiöstä talouden taantuman aikana ja yhtiö kaatui velkoihinsa.


title: Locomobile Company of America

text: Locomobile onnistui irtautumaan omillensa Hare's Motorsista vuonna 1921 ja yritti itsenäisenä yhtiönä paluuta automarkkinoiden huipulle. Model 48:n valmistus Bridgeportin tehtailla jatkui varastoissa olleiden ylimääräisten osien turvin, samalla Riker pyrki kehittämään auton tekniikkaa. Riker oli kuitenkin tyytymätön ennen niin hienon yhtiön tilanteeseen ja päätti lopettaa työskentelyn Locomobilen parissa loppuvuodesta 1921. Myös Frank de Causse jätti yhtiön, perustaakseen oman muotoilustudionsa. Hänen myöhempää käsialaansa ovat vuosien 1924 – 1928 Franklinit. Locomobile jatkoi tuotantoaan vielä vuonna 1922, mutta yhtiön heikko talous pakotti sen hakeutumaan konkurssiin. William C. Durant, joka oli syrjäytetty luomansa General Motorsin johdosta, oli samaan aikaan rakentamassa uutta yhtiötä. Vuonna 1922 hänen perustamansa Durant Motors osti Locomobile Companyn konkurssipesän koneet ja tilat, jatkaakseen Locomobilen valmistusta Durant Motorsin huippumerkkinä.


title: Locomobile Company of America

text: Model 48:n sarja 8:n tuotantoa jatkettiin "Sportif-" ja "Limousine" -malleilla. Korivalmistajat LeBaron ja Dietrich pyrkivät ajanmukaistamaan korin muotoja, mutta auton perusdesign alkoi olla jo vanhentunutta. Huolimatta siitä että Model 48 oli käytännössä vuoden 1919 suunnittelua, se myi tasaisen hyvin vielä vuosina 1923 – 1924. Loppuvuodesta 1924 Model 48 sai uuden nimen ja se oli nyt nimeltään "19 Series". Itse auto oli käytännössä sama kuin ennenkin. Loppuvuodesta 1925 Model 48:n rinnalle tuli uusi luksusauto, "Model 90". Toisin kuten Durantin ideoima malli "Straight Eight", Model 90 oli todellinen Locomobile. 86-hevosvoimainen, T-kantinen kuusisylinterinen rivimoottori oli edelleen monobloc-mallinen kuten ennenkin. Autot valmistettiin Bridgeportin tehtailla, samalla tinkimättömällä käsityöläistaidolla kuin merkin kultakaudella. Korit valmisti Locke ja "LeBaron". Piirustuspöydällä oli 150-hevosvoimainen, L-kantisella sivuventtiilimoottorilla varustettu "Model 50 L", mutta se ei päässyt koskaan tuotantoon.


title: Locomobile Company of America

text: Durantin ajatuksena oli, että loistokkaan maineen omaavan Locomobilen nimeä voisi hyödyntää myös vaatimattomamman mallin nimenä, kilpailussa Chrysleria ja Chevroletia vastaan. Vuoden 1925 New Yorkin autonäyttelyssä Durant Motors esitteli mallin "Locomobile Straight Eight" . Auton voimanlähteenä oli Continental Motorsin 8-sylinterinen rivimoottori, joka pohjautui aikakauden kuuluisan kilpamoottorien rakentajan, Harry Millerin suunnitelmiin. Korien valmistuksesta huolehti michiganilainen Auto Body Company of Lansing. Locomobilen myynti oli kuitenkin vähäistä, vuonna 1927 noin 2000 kappaletta ja seuraavana vuonna vielä vähemmän. Jo ennestään vähäisen myynnin ja vuoden 1929 pörssiromahduksen johdosta Locomobilen valmistus lopetettiin, monien muiden merkkien tavoin, vuonna 1929, ilman sen kummempaa dramatiikkaa. Yksi aikakausi autojen valmistuksen historiassa oli tullut päätökseen ja yksi hienoimpia ja laadukkaimpia autoja markkinoille valmistanut tehdas sulki ovensa lopullisesti.


title: Pohjois-Korean kansallinen sinfoniaorkesteri

text: Korean demokraattisen kansantasavallan kansallinen sinfoniaorkesteri on Pohjois-Koreassa toimiva ammattimainen orkesteri, joka perustettiin vuonna 1946 nimellä Keskussinfoniaorkesteri. Sen nimeä on vaihdettu useaan otteeseen, ja se on käännetty myös valtionsinfoniaorkesteriksi. Vuonna 2008 sinfoniaorkesteri esiintyi Pjongjangissa New Yorkin filharmonikkojen kanssa. Osa orkesterin muusikoista ja kapellimestareista on saanut koulutusta ulkomailla, kuten Moskovan konservatoriossa ja Wienin Musiikin ja esittävien taiteiden yliopistossa. Kansallinen sinfoniaorkesteri on esiintynyt monissa maissa.


text: Jang Ryong-sik on toiminut yksinomaan Pohjois-Korean kansallisen sinfoniaorkesterin pääkapellimestarina vuodesta 2007, mutta hän oli työskennellyt orkesterin kanssa jo tätä aiemmin.


title: Flint (auto)

text: Flint oli vuosina 1923-1927 valmistettu yhdysvaltalainen automerkki. Flint-autoja valmistanut yhtiö oli Durant Motorsin omistama. Autotehdas sijaitsi Flintin kaupungissa Michiganissa. Muiden Durantin-valmistamien automerkkien tapaan Flint-autoissa oli runsaasti alihankkijoiden valmistamia osia. Kuusisylinterisen moottorin valmisti Continental ja korit teki Budd-yhtiö.


title: Flint (auto)

text: Taloudellisten vaikeuksien vuoksi Durant Motors lopetti Flint-autojen valmistuksen 1927.


title: Flint (auto)

text: Oli myös toinen Flint-autoja valmistanut tehdas, Flint Automobile Company, joka valmisti vuosina 1901-1903 vain 52 autoa 750-850 dollarin hintaan.


title: Star (auto)

text: Star oli vuosina 1922-1928 valmistettu yhdysvaltalainen automerkki. Star-autoa valmisti Durant Motors -autotehdas. Star oli Durantin halvimpaan autoluokkaan suunnattu automerkki, ja se kilpaili Fordin kuuluisan T-mallin kanssa.


title: Star (auto)

text: Englannissa Star-autoja myytiin nimellä Rugby , koska myös Englannissa valmistettiin Star-merkkistä autoa. Tekijänoikeus- ja selvyyssyistä samassa maassa ei voinut myydä eri valmistajien samanmerkkisiä autoja.


title: Star (auto)

text: Muiden Durantin automerkkien tapaan Star-autoissa oli runsaasti alihankkijoiden valmistamia osia. Aluksi Star-autoissa oli nelisylinterinen moottori, vuodesta 1926 lähtien valmistettiin myös kuusisylinterisiä Star-autoja.


title: Star (auto)

text: Vuonna 1928 Star-autot myytiin Durant-merkkisinä ja Star-merkki katosi Durantin automerkkien luettelosta. Muita Durantin automerkkejä olivat Flint, Locomobile ja kuorma-automerkki Mason.


title: Star (auto)

text: Mobilisti Senior 2/2013


Jalkapallon Mestarien liigan kauden 2013–2014 lohkovaiheen ottelut alkoivat 17. syyskuuta ja loppuivat 11. joulukuuta 2013.


title: Mestarien liigan kauden 2013–2014 lohkovaihe

text: Lohkovaiheen arvontatilaisuus suoritettiin 29. elokuuta 2013 Monacossa alkaen kello 19.45 (UTC+2).


text: Joukkueet oli jaettu neljään eri arvontakoriin rankingpisteiden mukaan. Hallitseva mestarijoukkue Bayern München on sijoitettu automaattisesti ykköskoriin. Samoista maista olevia joukkueita ei voi arpoa samaan lohkoon. Yhdellä ottelukierroksella on kaksi ottelupäivää, joista toisena pelaavat lohkojen A–D joukkueet ja toisena lohkojen E–H joukkueet. Jokaisessa arvontakorissa on kahdeksan joukkuetta, ensimmäisen korin joukkueet ovat rankingsijoilla 1–12, toisen 13–31, kolmannen 32–60 ja neljännen 63–171 sekä sijoittamattomat.


text: Seuraavat 32 joukkuetta selviytyivät lohkovaiheeseen:


text: Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2013–2014 ensimmäiselle pudotuspelikierrokselle ja neljänneksi sijoittuvat putoavat pois.


text: Jos lohkoissa päädytään tasapisteisiin, lohkosijoitukset ratkaistaan seuraavasti:


text: "Ottelu jouduttiin keskeyttämään 31. peliminuutin kohdalla rankan lumisateen vuoksi. Uusi ajankohta ottelulle ilmoitettiin olevan 11. joulukuuta 2013 kello 15.00 (UTC+2)."


title: Mason (kuorma-auto)

text: Mason oli yhdysvaltalainen kuorma-automerkki, jota valmistettiin vuosina 1922–1925. Mason Truck -tehtaan perustivat Michiganin Flintiin vuonna 1922 A.C. Mason ja William C. Durant. Durantin tytäryhtiönä Mason Truck valmisti keskiraskaita ja raskaita Mason RoadKing -kuorma-autoja 1920-luvulla.


title: Mason (kuorma-auto)

text: Toinen "Mason Motors"-niminen yritys valmisti autonmoottoreita. Tätä Mason Motors -yhtiötä ei pidä sekoittaa kuorma-automerkkiin. Se oli Flintissä sijainnut Buick-autojen moottoritehdas, jonka myöhempi nimi oli Motor & Axle Division of Chevrolet.


title: Harjavallan silta

text: Harjavallan silta on Harjavallassa sijaitseva Kokemäenjoen ylittävä silta. Se on valmistunut vuonna 1983. Kyseessä on kolmas samalla paikalla oleva silta ja se korvasi vuonna 1939 rakennetun teräksisen riippusillan.


title: Harjavallan silta

text: Harjavallan silta on teräsbetoninen ja sen pituus on 172 metriä. Siltaan liittyy myös noin 215 metrin pituinen pengertie, joten joen ylittävän rakennelman kokonaispituudeksi muodostuu lähes 390 metriä. Sillalla on kaksi ajokaistaa sekä kaksi kevyen liikenteen kaistaa.


title: Harjavallan silta

text: Kokemäenjoen ylittävää siltaa alettiin Harjavaltaan suunnittelemaan heti vuonna 1868 tapahtuneen kunnan itsenäistymisen jälkeen. Joki muodosti paikkakunnan kohdalla yli kolme kilometriä pitkän koskialueen, joka muodostui kolmesta eri koskesta. 1800-luvun lopulla pohjoispuolen asukkaille alkoi käydä välttämättömäksi päästä sujuvasti asioimaan eteläpuoliseen kirkonkylään, jossa sijaitsivat kaikki palvelut. Joen yli rakennettiin puurakenteinen kapea jalankulkijoille tarkoitettu porras vuonna 1880.


title: Harjavallan silta

text: Varsinainen siltahanke käynnistettiin varojenkeräyksellä vuonna 1906. Viisi vuotta myöhemmin rakentajaksi valittiin Pohjanmaalla vaikuttanut sillanrakentaja ja rakennusmestari Walle Antila, joka oli jo aikaisemmin rakentanut useita riippusiltoja. Silta otettiin käyttöön joulukuussa 1912. Vuoden 1918 sisällissodassa silta vaurioitui punaisten räjäyttäessä sen, mutta se kunnostettiin heti sodan jälkeen.


title: Harjavallan silta

text: Vuonna 1937 aloitettiin sillalta noin kolme kilometriä alajuoksulle päin sijaitsevaan Lammaistenkoskeen rakentamaan voimalaitosta. Padon valmistumisen myötä veden pinta joessa tulisi nousemaan 12 metriä ja näin ollen silta jäisi veden alle. Veden nousu myös yli kaksinkertaisti joen leveyden Harjavallan kohdalla. Tie- ja vesirakennushallitus olisi halunnut rakentaa uuden sillan joen kapeimpaan kohtaan noin 500 metriä yläjuoksulle päin, mutta kansanedustaja Kyllikki Pohjalan ansiosta se lopulta tehtiin entisen sillan paikalle. Uusi riippusilta valmistui 1939, jolloin myös Harjavallan voimalaitos aloitti toimintansa. Silta oli valmistuessaan Suomen pisin riippusilta.


title: Harjavallan silta

text: 1970-luvulla riippusilta alkoi käyä liian pieneksi ja ahtaaksi kasvaneisiin liikennemääriin nähden ja uuden teräsbetonisen sillan rakennustyöt aloitettiin vuonna 1981. Vanha silta purettiin 1982 ja siirrettiin Etelä-Savoon Punkaharjulle, jossa se yhdistää Puruveden järvessä sijaitsevat Laukansaaren ja Vaahersalon saaret. Rakennustöiden aikana liikenne joen yli hoidettiin viereen rakennetun väliaikaisen ponttoonisillan avulla. Uusi silta otettiin käyttöön vuonna 1983.


title: Harjavallan silta

text: Harjavallan hautausmaan vieressä on vuonna 1990 paljastettu sillanrakentajien muistomerkki. Se koostuu kolmesta vanhan sillan tukirakenteista peräsin olevasta kivestä.


Neuvostoliiton XII mekanisoitu armeijakunta oli toisessa maailmansodassa puna-armeijan yhtymä, armeijakunta.


title: Neuvostoliiton XII mekanisoitu armeijakunta

text: Armeijakunta perustettiin maaliskuussa 1941 vastineena Saksan Länsi-Euroopassa saavuttamille voitoille. Perustettaessa siihen kuuluivat 23. ja 28. panssaridivisioona sekä 202. mekanisoitu divisioona. Armeijakunta liitettiin Neuvostoliiton 8. armeijaan, jonka reservinä se oli Liettuassa Šiauliaissa noin 75 kilometriä luoteeseen Kaunasista. Yhtymän komentajana oli operaatio Barbarossan alkaessa kesäkuussa 1941 kenraalimajuri N. M. Shestopalov.


text: Saksan pohjoisen armeijaryhmän kärjen ylitettyä Niemenjoen ja edettyä noin 80 kilometriä määräsi Luoteen rintaman komentaja Kutznetsov yhtymän vastahyökkäykseen. Saksan ilmavoimat havaitsi marssivan osaston ja VIII ilma-armeijakunnan Junkers Ju 88 -pommikoneet iskivät siihen Šiauliain lounaispuolella. Neuvostoliiton 23. panssaridivisioona menetti hyökkäyksissä 40 panssarivaunua ja kuorma-autoa. Seuraavien päivien aikana 28. panssaridivisioona menetti ilmahyökkäyksissä ja nelipäiväisessä taistelussa 84 panssarivaunua. Raseiniain taistelusta selvinneet joukot vetäytyivät heinäkuussa Viroon.